text:
Umwana wawe akeneye uko umubiri we umeze ndetse n’uko uhindagurika. Ushobora gufasha mu isura y’imihindagurikire y’umwana wawe ndetse munayitondagura.
Muhagararane mwembi imbere y’icyirori, utondagura ati: ibitsike bya mama, ibitsike bya Clara, ivi rya papa, n’ibindi.
Kubwira umwana guhumiriza ugakora kuri bimwe mu bihimba bye, unabivuga amazina. Gutoza umwana gushushanya ishusho ye ndetse n’ay’abandi bantu. Mbere na mbere jya wirinda gufobya ibyo yashushanyije, ubishime noneho nyuma umubwire uti ariko ndibaza ushobora kwihumuriza udafite izuru.Cyangwa uvuge ku bijanye no gushushanya ibirenge kugirango umuntu we abashe kugenda.
Gukina ibyirori: Hagarara nawe amaso kumaso (murebana) nyeganyeza ukuboko cyangwa ukuguru, cyangwa uzunguze isura, umubwire akwigane. Tambuka, koresha bimwe mu bihimba mu buryo butandukanye.
Ushobora gufasha umwana kumva uko ibihimba bye bikora utya:
Kumubwira kugenda agana imbere, asubira inyuma, no ku mpande ndetse no gusimbukira hejuru, hasi no ku ruhande.
Kumubwira uko ibintu biri (aho bigeze), uko bizaba bimeze ahazaza n’ibindi.
Kumusaba gutegura amaze no kumwereka uko ikanya ndetse n’icyuma bigomba kureba mu cyerekezo kimwe. Ushobora kandi kumusaba gutondeka ibintu kugira ngo birebe mu cyerekezo kimwe.
Gusobanukirwa ibihimba bigize umubiri
Umwana wawe akeneye uko umubiri we umeze ndetse n’uko uhindagurika. Ushobora gufasha mu isura y’imihindagurikire y’umwana wawe ndetse munayitondagura.


c: text/html

text:
Umupasitori yashatse gutera ikirenge mu cya Yesu agerageza kwiyiriza ubusa iminsi mirongo ine biza kurangira apfuye atabigezeho habura iminsi icumi.
Amakuru dukesha ikinyamakuru Mzansistories.com cyandikira muri Afurika y’Epfo aravuga ko umupasitoro witwa Alfred Ndlovu na we wo muri icyo gihugu yasanzwe yapfiriye mu ishyamba nyuma yo kumarayo iminsi 30 (amanywa n’amajoro) atarya atananywa agerageza kwigana Yesu Kirisitu wamaze iminsi n’amajoro 40 atarya atananywa.
Uyu mugabo w’imyaka 44, yavuye mu rugo iwe kuya 17 Kamena 2016 yerekeza mu ishyamba aho yari agiye gutangirira amasengesho ye. Mu buryo bwo kwiyegereza Imana yiyemeje kujya kure y’ibyamubuza gusoza amasengesho ye kuko yashakaga gukora amasengesho y’iminsi n’amajoro 40 atarya atananywa.
Uyu mupasitoro wari uzwi n’abaturanyi ndetse n’umuryango we nk’umugabo ukijijwe ku buryo yavugaga ko ukwemera kwe kumwemerera kunyeganyeza imisozi, urupfu rwe rwabereye ihurizo inshuti ze za hafi ndetse n’abayoboke b’itorero yari ayoboye.
Umwe mu nshuti ze za hafi yagize ati: “Yari umugabo ukijijwe, ni ibyago kuba yarapfuye muri ubu buryo. Nyuma y’ukwezi kumwe twaramubuze ni bwo twumvise inkuru y’incamugongo y’urupfu rwe. Yari afite ubuzima buzira umuze kandi yakoreraga itorero atitaye ku myaka ye.
Mu gihe yageragezaga kwigereranya cyangwa se guca agahigo nk’aka Yesu wamaze amajoro n’iminsi 40 atarya atananywa, Pasitoro Alfred Ndlovu yaje gupfa nyuma y’iminsi 30 yishwe n’inzara kuko nta bundi burwayi yari afite.
Umubiri we waje gusangwa n’abagenzi mu ishyamba ari na bo bahise batabaza polisi y’iki gihugu.
Umuvugizi wa Polisi muri iki gihugu yatangaje ko Pasitoro Ndlovu atari we wenyine upfuye azira kwiyiriza kuko bagiye bakira umubare munini w’abapfa ari cyo bazize gusa akaba yatangaje ko polisi y’igihugu idafite ububasha bwo kubuza abaturage kwiyiriza.

robotstxt: allowed

filter: keep


text:
Imbere yawe urareba iki? (Igice cya 1) Pasteur Desire Habyarimana
Ezekiyeli 37:1-14
Imana yasohoye Ezekiyeli ari mu mwuka nk’uko igice gitangira kibivuga. (Ibibazo byacu dukwiriye kubirebera mu mwuka, kuko ibibazo duhura na byo bibera mu isi y’umwuka kandi na Satani muzi ko ari umwuka mubi). Twe dushaka gukemura ibibazo by’umwuka mu mubiri, ni cyo gituma tuvunika cyane (Abefeso 6:10-18).
Imana imaze gusohora Ezekiyeli, yamweretse amagufwa yumye atatanye cyane. None wowe imbere yawe urareba iki? Ushobora kuba ureba amagufwa yumye nka Ezekiyeli, ukaba ureba ubuzima bwumye ari bwo ubamo, ukaba ureba inzara, gukorwa n’isoni, kumwara gusa, urugo rwakunaniye, guhora utsindwa mu byo ukoze byose, ukabona nta byiringiro by’ejo hazaza, ibintu byose bikaba byumye pe!
Imana ibaza Ezekiyeli iti “ukurikije uko ureba aya magufwa hari icyavamo? Nawe nagira ngo nkubaze, ukurikije uko ureba ibikugose, hari ibyiringiro ko hari icyahinduka?
Ezekiyeli arasubiza ati “Mwami, ni wowe ubizi!” Mwari muzi ko hari abantu batazi ko Umwami azi ibyabo. Ariko nagira ngo nkubwire ko ubuzima bwawe n’ejo hazaza hawe Imana ibizi, kandi izi n’ icyo izakora ku mibereho yawe. Bimuharire, azi uko azabigenza.
Ezekiyeli avuga ngo Mwami ni wewe ubizi, umva ko nta ‘Inarijye’ irimo; urumva nta gitekerezo yabigizeho kuko ibyo abonye byari byamurenze. Nagira ngo nkubwire ko inarijye itarapfa muri wewe (Kumva ko hari ibyo wishoboreye, kumva ufite uko uzabigenza. Ibyo utarabipfaho, urakomeza ugakubitika kugeza igihe uzarambura amaboko ukabwira Imana uti ‘Hasigaye ahawe kuko ari wowe ushobora byose’). Yesu yaravuze ngo mwese abarushye n’abaremerewe muze ndabaruhura. Yahamagaye abarushye. Abatararuha bakomeza kwirwanirira, ariko abarushye bumva hasigaye ah’Imana ahita abatabara.
Kera kugira ngo igitambo cyemerwe, ni uko cyabaga cyapfuye. Nta bwo Imana yemera igitambo kigitera imigeri. Ni ko Abaroma 12:1-2 havuga ngo “Mube ibitambo bizima, byera bishimwa n’Imana, ni ko kuyikorera kwanyu gukwiriye. Emera ube igitambo, Imana izagutangaza. Ibyo ubona bidashoboka bizashoboka, kuko ashobora byose.
Muzi ko Lazaro yari afite umuryango ukundana na Yesu, ariko muri uwo muryango harimo ikibazo cy’uko bafite umuhungu umwe. Mwese muzi ko mu muryango iyo harimo umwana umwe aba ari ikigirwamana, yaba umukobwa cyangwa umuhungu. Noneho bagakunda Yesu, ariko bifitiye akagirwamana ku ruhande. Yesu arabareka, ubundi muzi ko Yesu adutwara buhoro, ariko yari azi ko hari igihe bizababana amagufwa yumye bagahita bamenya ko ari we gupfa no kuzuka.
Rimwe Lazaro ararwara, batuma kuri Yesu nk’incuti yabo ariko bazi ko akiza abarwayi gusa, batazi ko ari we gupfa no kuzuka, Yesu atinda abishaka. Wari uzi ko ibyawe byanze gukemuka Yesu atabireba? Aracakwigisha ko ari we ufite ijambo rya nyuma ku buzima bwawe, kuko uzi ko mu muntu habamo kwirwanira gukomeye: Iyo urwaye wumva ko uhita ujya kwa muganga, ariko hari ibyo abaganga badashobora; iyo ukennye, ahogusenga uhita ubona uwo waguza amafaranga, ariko hari igihe bakumvira ubusa; iyo bakuvuze nawe uravuga, ariko hari ubwo bitaba igisubizo. Yesu iyo ugitera imigeri arakureka, kugeza ubwo uzabona ko imbere yawe hasigaye ahe gusa (Yohana 11:1-44).
Yesu yaje kwa Lazaro yarapfuye, baramushyinguye. Bamubonye, bibuka ko avuye gukiza abandi kandi ko bamutumyeho akababwira ngo araje ntaze, barababara. Mariya aramubwira ati “Iyo uza kuba hano musaza wacu ntiyari gupfa ( ni nk’uko nawe uvuga ngo iyo mba narize simba mbabayeho gutya, ariko se abatarize bose babaho nabi? Iyo mba ntarashatse uyu mugore… iyo mba ntaba ahangaha… iyo mba zikaba nyinshi). Yego Lazaro w’ubuzima bwawe yarapfuye, ariko Mariya uwo bari kuvugana ni we gupfa no kuzuka, ashobora byose). Ikibazo ni uko ubana n’ushobora byose ntumenye agaciro ke.
Yesu aramubwira ati “Yego yarapfuye birababaje, ariko ni jye kuzuka n’ubugingo kandi naje humura.” Mariya bimunanira kwizera, aravuga ati “Yego nzi ko azazuka mu izuka ry’abapfuye. Hari ibyo nawe wumva ko bidashoboka, wanze kwizera ko byahinduka kandi ufite Yesu ushobora byose. Ni bibi kutizera, kuko utizera adashobora kunezeza Imana (Abaheburayo 11:6). Yesu amubwira ati “Basi munyereke aho mwamuhambye? Nagira ngo nkusabe, wereke Yesu aho bipfira, umubwire ati “Byarangiye bitya, urupfu rw’ibyanjye ni uru. Uhagarare aho, Yesu azi icyo azakora. Ikibazo ni uko ibintu bipfa ntitwemere no kubwiza Yesu ukuri aho bipfira.
Yesu ahageze ntiyavuze amagambo menshi, yarahamagaye gusa ibyari amagufwa yumye ( Lazaro) biritaba bamutahana ari muzima. Yesu ibyawe ntibyamunaniye, ahubwo aragira ngo umubwire ngo “Mwami, ni wowe ubizi. Ureke kwirwanirira, kuko nta cyo wageraho atagufashije.
Ubutaha tuzakomeza n’ iyerekwa rya Ezekiyeli ntuzacikwe!!!


text:
Yaratangiye ati :” ntuye mu gace k’abakire bo mu mujyi wa Abidja, ntihagire uncira urubanza kuko nzi neza ko ibyo nakoze bitabaho kandi ko nta mahoro bitanga, nanjye ubwanjye niciriye urubanza “.
Yakomeje ngo : “ twari abana babiri mu rugo dufite ababyeyi bombi, njye na musaza wanjye Jeroma buri umwe arara mu cyumba cye, ariko muri njye ntangira gushengurwa n’urukundo rudasanzwe ntangira kurarikira musaza wanjye,
kwihangana byaraniye mpitamo kubimubwira ko numva nakorana nawe imibonanao mpuzabitsina, akibyumva nta kindi yakoze yamfashe nk’umusazi ankubita urushyi rwiza cyane rwaka nk’umuriro, ariko ibyo sinabyitayeho kuko nakomeje kumugaragariza ko mukunda bihebuje, nongeye kubimubwira yankubise urushyi mera nkurabye ndasizira, aho nkangukiye iminsi yaciyeho ariko nkumva muri njye ngomba kuryamana nawe kuko yariyantwaye umutima.
Mwumve uko byaje kugenda
Nyamukobwa ati “umunsi umwe narindyame mu gicuku ahagana saa munani z’ijoro numva umuntu arigukomanga ku idirishya ry’icyumba cyanjye ameze nk’uwasize rutava mu kanwa, nararebye mbona ni musaza wanjye Jerome wasinze njya kumukingurira mbyinira kurukoma, naramukinguriye kuko yari yasinze mujyana mu cyumba cyanjye niyambura imyambaro yose ndamyigereza maze nawe muvanamo ipantalo buhorobuhoro.
Ushobora kwibaza uti byarangiye gute
Namufashijwe n’ubusinzi ntangira kumukorakora umubiri wose ndetse no ku gitsina mbona nawe atangiye gufata umurego yaranyiyegereje ashira ikiganza cye ku kibuno cyanjye numva ngeze mu yindi si mbona ko ari impano idasanzwe nironkeye, ubwo namwe mutekereze ibyakurikiyeho. Mu rukerera hafi saa kumi n’imwe z’igitondo nibyo yikanze ajya mu cyumba cye maze mbona ibitotsi bitasanzwe.
Ntabwo byarekey’aho kuko byabaye akamenyero yaba ankeneye akansanga nanjye bikaba uko nk’uko mbyifuje, twamaze amazi 5 tumeze nk’umugore n’umugabo kandi turara munzu hamwe n’ababyeyi bacu, natangiye gucika intege ndetse n’isesemi nyinshi, nagiye kwa muganda nsanga naratwaye inda ya musaza wanjye, nifuje kuyikuramo birananira naracecetse nihebeye urwaje kuko satani yantwaye umutima n’umubiri.
Tanga igitekerezo cyangwa inama.
M.Fils
Mwakoze ikizira gikimeye muzasabe imana imbabazi ndetse mubibwire yababyeyi bazababwira icyo gukora gikwiye
nonese ko ari uwo mubindi bihugu wamugira nama yihe knde utazi imico yabo ?
egoko mana yanjye ubwose musaza wawe ko nshimye mbere yari yasinze ubwakurikiyeho nabwo yaraziko ari ibara arigukora gusa nakundi akaje karemerwa gerageza ubanze umubwire ko utwite mushakire hamwe uko mwabibwira ababyeyi kdi nukwihangana
ihangane uzamubyarire umwana kuko ariwowe wamushyatse ntiyagushyatse bituma ajya mubyaha kuko ubibwiye ababyeyi babaca mwembi kdi umwe abirenganiramo gusa musazawawe ubimubwire kuko mubiziranyiho.
ihangane uzamubyarire umwana kuko ariwowe wamushyatse ntiyagushyatse bituma ajya mubyaha kuko ubibwiye ababyeyi babaca mwembi kdi umwe abirenganiramo gusa musazawawe ubimubwire kuko mubiziranyiho.
Gerageza Kubibwira Ababyeyi Hakirikare Kugirango Barebe Uko Babafasha Wikomeza Kubyihererana Wakunze Ubudashoboka Wihangane Niko Umubiri Umera
Urban Boys yafashe ingamba ku byayivuzweho
Kugona bigiye kubonerwa umuti ubivura
Charly na Nina ngo ‘Urutonde rwa PGGSS6 rurasekeje’
Hazashyirwaho isiganwa ry’amagare ryo kwibuka Lambert Byemayire
Ubusambanyi bwa Wema Sepetu na Kalisah bwatumye nyirakuru yiyahura
18-01-2017br>
Uko Umwami Kigeli yameneshejwe nyuma yo kumanura ibendera ry’Ababiligi i...
17-01-2017br>
Amateka y’Umunyamakuru Shyaka Kanuma, Uko yinjiye mu Itangazamakuru n’Uko...
17-01-2017br>
Amerika : DONALD TRUMP ashobora kugambanirwa n’Inzego z’Iperereza
16-01-2017br>
Umurundi Nahimana Thomas, ari guteka umutwe muri Amarika
16-01-2017br>
Fatima-Portugal : Habaye umuhango wo gusezera kuri Kigeli V, ikimenyetso...
16-01-2017br>
Perezida Kagame yitabiriye Inama ya 27 ihuza u Bufaransa n’ Afurika I...
14-01-2017br>
DONALD TRUMP Ashobora kuba atazi ikimuhatse n’ubwo agiye kuba Perezida...
14-01-2017br>
Press Conference : Intambara yongeye kurota hagati ya Donald Trump...


text:
Itangiriro 37:5 Yosefu arota inzozi azirotorera bene se, barushaho kumwanga.
Ejo maze gushyiraho inyigisho ku nzozi buri wese agira, abantu benshi bagiye banyandikira bambwira ko bafite inzozi bategereje gusa ko zizasohora.
Abenshi bambazaga icyo bakora kugirango zisohore.
Bake bambwiye ko bo ntacyo bakora ubwabo ngo zisohore ko ahubwo bategereje igihe cy’Imana ngo izazisohoze.
Muri iki gitondo, ngufitiye ibanga ryo gusohoza inzozi zawe mu murongo umwe": Kwitoza kuzisengera, gutegura neza igenamigambi, gukora cyane no kwigira ku makosa yawe n’ay’ayabandi".
Ibi n’ubikora, inzozi zawe zizasohora. N’utabikora, inzozi zawe zizahinduka ibyifuzo byiza.
Weekend nziza kuri twese! Dr Fidèle MASENGO


text:
Nk’uko dukunze kubigenza tubagezaho ubuhamya bw’abantu mu ngeri zitandukanye hirya no hino ku isi, bugaragaza ineza y’Imana mu buzima bw’abantu bayo, kuri iyi ncuro tugiye kukugezaho ubuhamya bw’umugore witwa Selmira ukomoka mu gihugu cya Peru, mu bwoko bw’abantu bitwa Quechua. Uraza kumva ukuntu yahuye n’Imana ubuzima bwe bugahinduka burundu.
Selmira yabanje kuba umwana w’umukobwa watojwe gusoma ariko nk’uko umuco w’ubwoko akomokamo ubigena yubatse urugo akiri muto cyane.
Selmira Yesu yahinduriye ubuzima
InfoChretienne.com ivuga ko mu buhamya bwe yitangira avuga ko ubwoko akomokamo ari bantu babaswe n’inzoga ku rwego rwo hejuru ndetse n’ihohoterwa. Ibi nibyo bituma avuga ko ubuzima bwe bwari bugoye Yesu atarabwinjiramo, kubaka urugo rwe nabyo byari akavuyo gusa.
Ibibazo yahuye nabyo mu buzima bwe byamubeshejeho ubuzima bwo kwiheba, ariko arakubwira uko inzozi yarose zamubereye inzira y’impinduka mu buzima bwe kuko Yesu yamusuye agahindura byose.
Avuga ko ijoro rimwe yarose igiti kinini kirambitse ku ruzi nk’ikiraro, akagerageza kwambuka. Ati ‘’ ubwo nageragezaga kwambuka nibwo nabonye umugabo wambaye ikanzu y’umweru irabagirana, nshatse kugwa arangarura ahita ampa Bibiliya.’’
Ku yindi ncuro mu buhamya bwe avuga ko yabonye urwego ruzamuka rujya mu ijuru, akazamuka akagerayo ngo abona haratuje cyane, amazu arimo ubusa hanyuma umugabo umwe ngo aramwegera aramubaza ati ‘’ Kuki uri aha?’’, ‘’Genda ujye kwita ku bana bawe no gukorera Umwana w’Imana.’’
Ibi nibyo byatumye Selmira ajya gushaka icyo gitabo kitwa Bibiliya, agishaka yahuye n’abayindura mu ndimi zitandukanye muri Wycliffe aribo Christa na Maritsa. Aba nibo bamusobanuriye amateka ya Bibiliya, yumva baravuga Imana. Ng’iyi inzira yo gucika ku ngeso mbi y’ubusinzi ikaba n’inzira y’agakiza kuri we. Selmira kandi ntiyabyihereranye kuko wabaye umwanya mwiza kuri wo gusangiza abari hafi ye bose barimo n’umugabo we iby’iyi nzira nziza y’agakiza. Ibi ariko ntibyamuhiriye kuko byatumye umugabo we amwa ashaka ko kumwirukana mu rugo, ariko kandi avuga ko kuri ubu agenda abona impinduka.
Kuri ubu Selmira afite imyaka 50 y’amavuko, akaba ari umwe mu bahindura Bibiliya bagize itsinda rizwi nka Wycliffe. Ibintu avuga ko ari ingenzi cyane ko bigera aho bikaba ubuzima. Ati ‘’Ibi bituma ukomera nka Yesu, ukabaho ubuzima bwiza butandukanye n’ubwa ba sogokuruza batigeze bamenya Imana.’’
Kuri ubu avuga niyo atashye amakuru aba asangiza umuryango we, abaturanyi ndetse n’abamuyobora nta yandi keretse ayo muri Bibiliya.
Nshuti dusoza ubu buhamya turakwibutsa ko mu ijambo ry’Imana harimo imbaraga zihindura umuntu icyaremwe gishya, ibya kera bigashira. ‘’ Erega ubutumwa bwiza ntibunkoza isoni: kuko ari imbaraga y’Imana ihesha uwizera wese gukizwa, uhereye ku Muyuda ukageza ku Mugiriki,’’ Abaroma 1:16
Nawe uryemereye ryaguhindura, Imana iguhe umugisha.


text:
Ca: Selena Gomez akomeje kugaragaza imyitwarire y’Abakristo nyuma yo gutandukana n’incuti ye!
Nyuma y’ibihuha bimaze iminsi abantu bibaza icyatumye umuhanzikazi akaba n’umukinnyi wa film Selena Gomez ajya mu kigo ngororamuco, ku wa Gatatu ushize yashyize ifoto y’ijambo ry’Imana kuri page ye ya Instagram.
Uyu muhanzikazi/umukinnyi wa film yavuze ku magambo aboneka mu Itangiriro 12:2, agira ati “Nzakugira ishyanga rikomeye; nzaguha umugisha; uzabe umugisha!” Amaze kwandika aya magambo, Gomez yakomeje avuga ati “Azampa umugisha w’impano zikomeye,” ariko anyuza umwambi hagati muri ayo magambo agaragaza yuko azasangira iyo migisha “n’abandi.”
Ifoto ya Gomez yayikuye ku rupapuro rw’igitabo cy’umushumba w’Itorero Hillsong Church, Sr. Pastor Brian Houston yise “How to Maximize Your Life”. Nk’uko bisobanurwa na Amazon.com, iki gitabo kigaragaza ukuri kwa Bibiliya kuvuga yuko tugomba kugira ubuzima bufite intego, tukagira incuti z’ukuri kandi z’umumaro, dushakisha ubuzima buzira umuze n’umwuzuro.”
Hasi, Pastor Houston yaranditse ati “Intego yo guhabwa umugisha n’Imana ni ukugira ngo ube isoko y’umugisha ku bandi. Niba nta cyo ufite, nawe nta cyo ubasha guha mugenzi wawe; niba ufite bike, nawe ufasha bake; ariko iyo ufite byinshi, nawe hari byinshi ushobora gukora. Iyo Imana iguhaye umugisha, uba ufite urufatiro rukomeye rwo gufasha abandi. Imana iguha umugisha kugira ngo nawe ubere abandi umugisha. Ikibazio si ibyo ufite, ikibazo ni ibyo ushobora guha abandi.”
Gomez w’imyaka 21 yagenze Amerika ya Ruguru yose n’Uburayi mu mezi ya nyuma y’umwaka wa 2013, mbere y’uko ahagarika urugendo rwe rw’amakonseri yagombaga kugirira ku mugabane w’Aziya yise "Stars Dance," kugira ngo abashe kwitegura gutangira umwaka wa 2014.
Mu Kuboza 2013, Gomez yaravuze ati "Nyuma y’imyaka myinshi nshyize umurimo wanjye imbere, kuri jyewe no ku bankurikiranira hafi byagaragaye ko nkeneye gufata igihe nkiyitaho kugira ngo uw’umumaro ku buryo bushoboka bwose.”
Bivugwa yuko muri uku kwezi kwa Gashyantare Gomez yamaze ibyumweru byinshi mu kigo ngororamuco. Inkuru dukesha urubuga people.com iravuga ko uyu muhanzikazi/mukinnyi wa film yijyanye ku bushake mu kigo “Meadows” akamarayo igihe.
Eonline.com na yo iratangaza yuko Gomez yamaze igihe mu kigo ngororamuco kubera ibibazo yatewe no gutandukana n’umuhanzi Justin Bieber, ariko Gomez we akabeshyuza ayo makuru.
CP


text:
"Arahaguruka ajya kwa se. Agituruka kure, se aramubona aramubabarira, arirukanka aramuhobera, aramusoma"- Luka 15:20
Abantu bagira umujinya n’ inzika! Kubabarira birabavuna cyane ariko ku Mana si uko bimeze kuko yo igira imbabazi zihoraho iteka ryose. Ni yo mpamvu Bibiliya ivuga ko Uwiteka ari umunyebambe n’umunyambabazi, atinda kurakara, afite kugira neza kwinshi. Ntakomeza kurwana iteka, ntagumana umujinya iminsi yose. Ntiyatugiriye ibihwanye n’ibyaha byacu, ntiyatwituye ibihwanye no gukiranirwa kwacu. Nk’ uko ijuru ryitaruye isi, ni ko imbabazi agirira abamwubaha zingana. Nk’ uko aho izuba rirasira hitaruye aho rirengera, uko ni ko yajyanye kure yacu ibicumuro byacu. Nk’uko se w’abana abagirira ibambe, ni ko Uwiteka arigirira abamwubaha (Zaburi 103:8-13).
Umugambi w’ Imana ni uko yita ku bantu ba yo ibaha imbabazi ibihe byose. Kandi itanga umugisha ku bantu bayubaha bagakora ibyo gukiranuka. Abana b’abantu bajya barambirwa cyane ariko Imana ntijya irambirwa kubabarira kuko ari yo kamere ya yo. Niba uvuga ko uzi Imana ukwiye nawe kugira imbabazi muri wowe ibuka kubabarira nkuko Imana na yo ikubabarira umunsi ku munsi.
Imbabazi za yo zatumye abari kure y’amasezerano y’ ibizaza bemerwa baba abaragwa mu bw’ubwami bw’ijuru. Ni cyo cyatumye Pawulo intumwa avuga ati "Nuko ntimukiri abashyitsi n’ abasuhuke, ahubwo muri ubwoko bumwe n’abera ndetse muri abo mu nzu y’Imana" - Abefeso 2:19
Ntukiri umunyamahanga ahubwo uri umwana w’ Imana niba warakiriye Yesu Kristo kuko ukimwakira uhabwa ubutware bwo kwitwa umwana w’ Imana kubw’ imbabazi zitagira akagero.


text:
Imana yankijije ubuhunzi impa kongera kwiga nyuma y’ imyaka 10 ( Igice cya 2)
ISHIMWE RY’UKUNTU IMANA YAMPAYE AKAZI
Habura iminsi 4 ngo dukore ikizamini cy’ako kazi, umwana ararwara bikomeye njya mu bitaro, ariko Uwiteka atuma umwana w’umunyeshuri ngo ambwire ntuze ko ari ifuhe rya satani kubera agaseke Imana yanteguriye. Nabuze umwanya wo kugira icyo nsoma kubera umwana yararembye cyane, yoroherwa buracya nkora examen, ndavuga ngo ndasoma nijoro, umuriro urabura mu bitaro burinda bucya bari gukoresha amatara ya petrol.
Mu gitondo mbyutse mfata igitabo cya PMTCT, nsoma gusa page imwe ya mbere, ndekeraho mpita njya mu kizamini, bari bavuze ko bashaka abantu 8, dukora turi benshi kandi bavuze ko ababona hejuru ya 30/40 muri ecrit aribo bakora interview, njye nabonye 24/40, hari hari n’ababonye 36/40, ariko abakoreshaga examen bakora akanama bemeza ko ufite hejuru ya 20/40 akora interview, Haleluya!
Nagiye gukora interview, bambajije gusa ibibazo bivuye kuri rwa rupapuro nasomye, ikiyongereyeho nuko bambajije ngo uri umukristo! Nahise mbona 37/40.
Ubwo akazi mba nkabonye gutyo. Haleluya!
Maze gutsinda ikizamini cy’akazi; Nasabye Imana nyinginga ngo indinde gukora Maternité cyangwa salle d’operation! Gusa burya Imana niyo imenya ibidukwiriye birushijeho kuba byiza kuruta ibindi, maze ikaduhitiramo. Ariko ubwo Imana yari yarambwiye ko izampa kwiga kaminuza, ubwo numvaga ngiye gukora igihe gito ntegereje resultants nkigira muri kaminuza, ariko inzira z’Imana zirenze uko twabyibwira.
Ngiye gutangira akazi bati buri wese agomba kunyuzwa muri services zose mu rwego rwo kumenyerezwa, usibye Consolée kuko Docteur ushinzwe Maternité yamusabye!
Resultants zaraje nsanga mfite 4.6/11, nta bourse mfite, nti karabaye! Ariko nyuma y’imyaka 2 n’igice nkora Maternité basabye abantu bakora Maternité ko bakwiga kujya bafasha muganga ari kubaga, bose barabyanga, numva umutima unyemeza kujya mufasha. Umushara wa mbere wose nawutuye Imana.
Ibitaro byacu, bijya bitanga bourses rimwe na rimwe, ku bantu bamaze kuhakora nibura imyaka 3 kuzamura, ubwo rero baje gukora inama nanjye nari ndi mu banditse basaba kuzajya kwiga, ariko nari ntaruzuza imyaka itatu. Ubwo bafashe abantu bane gusa, ngiye kubaza barambwira ngo sinari nuzuza imyaka 3, banyereka urutonde rurerure rw’abantu batafashe, batanze rapport ku bazungu bafasha ibitaro, bati nimwongereho umuntu umwe basanga bakeneye umu anesthesiste, bati twafata nde mubona wahita amenyera salle d’operation, bati Consolée wo muri Maternité yamenyereye ibagiro, ng’uko uko naje kwiga KHI (ubu yabaye UR-CMHS).
Nari nahize ko n’ubundi nimpembwa salaire ya mbere (umushahara) ndangije KHI, nzayitura Imana, kandi nabyo yarabinshoboje. Yesu yongere ashimwe!
Reka nsimbuke mbabwire uko nagiye muri USA:
Ubwo twiga KHI, hari amasomo twigeze twiga ya Theologie. Tugeze ku isomo rya missiology, ndota ndi mu gihugu kigabanijemo ibice bibiri hari amajyepfo n’amajyaruguru, ngo ndibwira ngo menya ari muri Koreya kuko bavuga ngo Koreya y’amajyepfo n’iy’amajyaruguru.
Hanyuma naje kubwira uwatwigishaga ibyo narose, arambwira ngo nzajya mu hanze y’u Rwanda, nugerayo ntuzabure kuvuga ubutumwa bwiza bwa Yesu Kristo, icyo gihe ndumva hari muri 2011.
Haje kuza umwana mu bitaro byacu, yaraboze igufwa ry’akaboko, amara umwaka mu bitaro byacu, aza gusabirwa ubufasha muri USA, ngo bakure igufwa mu kaguru barishyire mu kaboko.
Narose numva ijwi rimbwira ngo ni wowe uzamuherekeza. Hanyuma babwira nyina bati hitamo uzaherekeza umwana wawe, ati nta wundi ni wa mukobwa witwa Consolée, ukora mu ibagiro. Umuzungu wafashaga uwo mwana aza kumbaza niba nabyemera? Ndabyemera.
Nibwo twuriye indege muri December (ukuboza) 2015 tugenda twumva ukuntu Yesu agira neza.
Nari narabwiye Imana ngo niba uru rugendo nta munezero Yo izarukuramo izandeke sinjyeyo, bucya ngenda niho yambwiye mission impaye, Haleluya!
Ntababeshye, mu ndege nagendaga nivugisha pe, mbega byandenze, nkavuga Imana, nkayishima.
Icyo ntabura kubabwira nuko ngeze USA aho mu nzu twabagamo Uwiteka yanzaniyemo abantu baturuka Nepal batazi Imana batazi Yesu, baje batwaye Imana yabo muri valise. Nagerageje kubabwiriza ibya Yesu nubwo nabonaga batabyumvaga neza.
Ndashima Imana ko yabanye natwe muri USA, ikatujyana ikatugezayo amahoro kandi yatugaruye amahoro.
Ikindi nababwira n’uko mbatizwa mu Mwuka Wera, nahawe impano yo kuvuga mu ndimi kandi ndacyazivuga kugeza n’ubu, iyerekwa ryanjye riba mu nzozi, numva abantu bambwira ngo nzi guhugura abandi nkoresheje ijambo ry’Imana…
Iyo ntekereje ineza y’Imana ngira ubwoba ,kuko mbona ngira amakosa menshi, kandi yo inyitaho cyane. Mba numva ntinye Imana kandi numva mparanira kuyubaha no kuyubahisha,uko nshobojwe.
Nk’umuntu hari igihe njya ngira intege nke ntizabura, ariko sindagira ibyago byo kuzitindamo, wenda ngo mbe natinyuka kumara 1week ntagize igihe kimbitse cyo kwegerana n Imana (nko kwiyiriza,…) kuko mpita numva nabaye umurwayi.
Mu rugendo rujya mu ijuru, mfashwa cyane no gusenga mu buryo bunyuranye, nkunda gusoma Bibiliya n’ibindi bitabo bivuga Imana, ibyo biramfasha cyane.
Umuririmbyi wa 149 niwe wavuze kuby’Urukundo rw’Imana ko ntawarondora uko rungana no kwandika ibyarwo ntabwo twabirangiza.
Ikindi ntabura kubabwira, nuko ku bijyanye n’umurimo w’Imana ubu ndi umukristo muri ADEPR paruwase Tyazo/Nyamasheke, kandi ndi umuririmbyi muri chorale Silowamu ku mudugudu wa Tyazo.
Umugabo nawe yaje gukomeza kwiga arangiza licence muri Santé Publique, ariko yabyize aniga amasomo ya Bibiliya yitwa ETD, ubu akaba nawe ari umupasteur muri ADEPR.
Zaburi 125:2
"Nkuko imisozi igose i Yerusalemu, niko Uwiteka agose abantu be uhereye none ukageza iteka ryose"
Uwiteka agota abamwubaha akabarinda, niba waravuganye nayo, tuza ukomere umutima, Imana izakugirira neza.
Izagutabara ku mugaragaro nk’uko yantabaye, iguhaze umunezero.
Amen.
Ndumva naba mpiniye aha,
Yesu abahe umugisha!
NIYIGABA Consolee
Niba utarasomye igice cya 1 kanda hano kugira ngo ugisome:
http://www.agakiza.org/ecrire/?exec=article&id_article=4265


text:
Nitwa Alice, maze umwaka nkundana n’umusore witwa Claude, mbere yanjye Claude yakundanye n’abakobwa b’inzobe gusa kandi iyo nkurikije ibyo ambwira mbona abakobwa b’inzobe aribo yishimira cyane. Njye nubwo dukundana ndirabura. Natangiye kwisiga amavuta atukuza ubu ntangiye gucya kandi mbona Claude bimushimisha cyane ko ngenda mba inzobe.
Ikibazo mfite nuko numvise ngo amavuta atukuza atera indwara.
Mungire inama, mbigenze nte? Nyareke nkomeze nirabure kandi mbona umukunzi wanjye ankunda ndi inzobe?
ARAGISHA INAMA
Nitwa Alice, maze umwaka nkundana n’umusore witwa Claude, mbere yanjye Claude yakundanye n’abakobwa b’inzobe gusa kandi iyo nkurikije ibyo ambwira mbona abakobwa b’inzobe aribo yishimira cyane. Njye nubwo dukundana ndirabura. Natangiye kwisiga amavuta atukuza ubu ntangiye gucya kandi mbona Claude bimushimisha cyane ko ngenda mba inzobe.


text:
Gakenke: Basanga imihigo ikwiye kuba iya buri wese
Ubuyobozi bw’umurenge wa Gakenke mu karere ka Gakenke bwamurikiye abaturage imihigo ya 2015-2016 maze nabo baboneraho guhiga ibyo bazakora.
Nyuma y’uko akarere ka Gakenke kaje kumwanya wa nyuma mu mihigo ya 2014-2015 hafashwe ingamba zikomeye zirimo no kumurikira abaturage imihigo y’ibyifuzwa kuzakorwa kuko aribo banyirayo maze nabo bakagira uruhare mu mihigo ibakorerwa.
Nubwo akarere ka Gakenke kari kabaye akanyuma mu mihigo y’umwaka ushize ariko umurenge wa Gakenke wari wabaye uwa mbere mu mirenge igize kano karere ukaba arinawo wabimburiye iyindi mu gikorwa cyo kumurikira abaturage imihigo
Umunyamabanga nshingwabikorwa w’umurenge wa Gakenke Bisengimana Janvier avuga nubwo ari kunshuro ya mbere habaye igikorwa cyo kumurikira abaturage imihigo ariko bagiye kubigira umuco kuburyo bizajya bikorwa buri nyuma y’amazi atatu mu tugari na nyuma y’amezi atandatu ku murenge herekanwa ibyagezweho
Bisengimana kandi akomeza avuga ko bizabafasha kugirango abantu barusheho kumva ko imihigo ariyabo
Ati “ bikaba bizadufasha kugirango tumve ko imihigo ari iyacu batazongera kuvuga ngo imihigo niya mayor, na gitifu cyangwa umukuru w’umudugudu, ntabwo bikiri byo ahubwo twe twabihinduye imihigo nuy’urugo, nuy’umuryango, imihigo niya buri wese niyo mpamvu twayishize hano imbereâ€
Abaturage bakaba bahigiye imbere y’umukuru w’umudugudu nabo bahigira imbere y’abanyamabanga nshingwabikorwa b’utugari hanyuma ab’utagari nabo bahigira imbere y’umunyamabanga nshingwabikorwa w’umurenge
Umuyobozi w’akarere ka Gakenke Nzamwita Deogratias yashimiye ubuyobozi bw’umurenge wa Gakenke ndetse n’abaturage kubera agashya bashize mu mihigo kuko mu mihigo yakorwaga bitabagaho kuburyo n’abazaga gusuzuma imihigo bageraga mu baturage abaturage babazwa bakavuga ko batayizi
Ati “turabashimira cyane kubera agashya mwashize mu mihigo ubundi mu mihigo twakoraga ntabwo iyi nkera y’imihigo yabagaho, ndetse n’abazaga gusuzuma imihigo bazaga bagera mu baturage bakavuga ko imihigo batayizi bigatuma n’amanota ahagendera. Ubu rero aka gashya mwakoze kagiye kuba iteka muri aka karereâ€
Uyu muhango ukaba wanaranzwe no gutangira mituweri abaturage 163 hamwe n’inka zagabiwe imiryango 31.


text:
Irushanwa rya Nyampinga w’Isi rizasozwa 20 Ukuboza 2016, rigiye kuba ku nshuro ya 65 kuko ryabaye bwa mbere mu 1951. Nyampinga wa mbere w’Isi yatowe mu 1951, yitwa Kiki Håkansson akomoka muri Sweden.
Miss Mutesi Jolly azerekeza mu Mujyi wa Washington kuri uyu wa Gatanu tariki ya 25 Ugushyingo 2016. Mbere yo kuva i Kigali yavuze ko afite icyizere cyo kuzagarukana intsinzi gusa ngo yiteguye kuzabyakira naramuka adatsinze.
Yagize ati “Kuri njyewe ni ishema, abantu benshi bagiye bavuga ko ari amahirwe u Rwanda rugize ariko ni ikimenyetso kigaragaza ko bishoboka kandi ni inshingano zanjye gutsinda. Ntabwo ngiye nihagarariye, ngiye guhagararira igihugu cyanjye, nzakora ibishoboka byose ishema ryanjye ndihagarareho.”
“Abanyarwanda ndabizeza intsinzi, ni urushanwa nzakora ibishoboka mbaheshe ishema, nzagerageza mu mbaraga n’ubumenyi bwanjye nkore icyiza kurushaho…”
Mu kiganiro yagiranye n’itangazamakuru mbere yo kujya muri Amerika, Jolly yari yaherekejwe na nyina na we ushimangira ko umuryango uzakomeza gushyigikira uyu mukobwa mu rugendo agiyemo.
Yagize ati “Kuba Jolly agiye i Washington muri Miss World ni ishema no ku Banyarwanda, cyane kuri twebwe umuryango […] Ibisabwa byose, tugomba kuzamushyigikira uko bishoboka ibihe byose nk’umwari w’u Rwanda.”
Itike y’urugendo Mutesi Jolly rwerekeza i Washington yayihawe na sosiyete ya RwandAir . Umuyobozi ushinzwe iyamamaza bikorwa n’iterambere ry’isoko muri iyi sosiyete, Manzi Patrick yavuze ko gutera inkunga Mutesi Jolly ari uburyo bwiza RwandAir ikoresheje mu kwimenyekanisha muri Amerika aho iteganya gutangira ingendo mu mwaka wa 2017.
Yagize ati “U Rwanda nk’igihugu giteye imbere mu bukerarugendo , twese twemera ko Miss Rwanda ari kimwe mu bintu twakoresha mu kumenyekanisha ubukerarugendo. Uko umwaka utashye ingendo z’indege ziragenda ziyongera, niyo mpamvu kuba twagiranye ubufatanye na Miss Jolly ni uburyo bwiza bwo kumenyekanisha indege zacu muri Amerika […] Kuri Miss Jolly tumwifurije intsinzi, biranashoboka cyane ko yazitwara neza agatahana ikamba.”
Umuyobozi ushinzwe ubucuruzi muri Cogebanque, Mujyambere Louis de Montfort yavuze ko iyi banki yishimiye gukorana na Miss Mutesi Jolly kuko yabahesheje ishema ndetse ngo bamufata nk’icyitegererezo ku bandi ba Nyampinga bamubanjirije.
Ati “Miss Rwanda Mutesi Jolly twagiranye imikorera myiza mu rugendo rwe, yerekanye ko ari urugero rwiza ku bandi ba Nyampinga bamubanjirije. Gukorana na we byaduteye ishema, dutangiye kubona umusaruro mwiza muri iki gikorwa cya Miss Rwanda mu myaka itatu ishize turi umuterankunga mukuru w’irushanwa.”
Mujyambere yongeyeho ati “Kuba Miss Rwanda yarabaye urugero rwiza akaba anagiye muri Miss World twagiye kandi ntagusubira inyuma, biduteye imbaraga cyane, nka Cogebanque tuzakomeza kumutera inkunga uko dushoboye kose.”
Umuyobozi wa Rwanda Inspiration Back Up, Ishimwe Dieudonne uzaherekeza Mutesi Jolly, yahise atangaza ko bongeye guhabwa isoko ryo gutegura Miss Rwanda bityo ko nibava muri Amerika muri Miss World azahita yanzika n’ibikorwa byo gushaka Nyampinga w’umwaka wa 2017.
Amafoto: Mahoro Luqman


text:
Oct 09, 2015 Isange Corporation Amadini 0
Igicaniro cy’Uwiteka ni irembo ry’ijuru (Spirtual gate way of God) ahantu Imana imanukira kugirango irengere abantu cyangwa igire ibyo ikora ku muntu ku giti cye cyangwa ku gihu nkuko biri mw’ijambo ry’Imana mu 2ingoma 7:13-14.
Hano mu Rwanda rero nta hantu hari hazwi nk’ahari igicaniro gihoraho bivuzeko amasaha 24 kuri 24 munzu y’Imana hahora amasengesho ubudasiba kandi umuntu wese ushaka Imana aho hantu akaba yemerewe kuba yaza kuhasengera.
Iki gicaniro kizatangizwa kumugaragaro n’Itorero rya Inkuge y’amahoro (Ark of Peace) mu masengesho y’iminsi 40 bateguye kuva ku wagatatu w’italiki 21 / Ukwakira 2015 nkuko basanzwe bayakora buri ntangiriro z’umwaka na buri mpera zawo aho aya asoza uyu mwaka azanatangirizwamo iki gicaniro bayahaye insanganyamatsiko igira iti: Dore ngiye gukora ikintu gishya (Yesaya 43:19) .
Apostle Sala Speciose umuyobozi w’iri torero rya Inkuge y’amahoro mu kiganiro n’itangazamakuru yavuzeko muri aya masengesho y’iminsi 40 Imana ijya ikoramo imirimo n’ibitangaza bikomeye aho haboneka umwanya uhagije wo gusengera igihugu cyacu n’abayobozi bacyo twahaweho impano y’Imana ndetse abantu bakira indwara z’umubiri abandi bakava mu byaha bakakira agakiza ndetse bagahabwa umugisha n’Imana mubyo bakora abatari bafite akazi bakakabona mbese mw’itorero ry’Imana haboneka ubuhamya bushya bwinshi .
Iki giterane cy’ amasengesho azaberamo umuhango ukomeye wo gutangiza igicaniro cy’Uwiteka mu Rwanda hatumiwemo abakozi b’Imana bazaturuka imihanda yose y’Isi aha umuntu yavuga Itsinda ry’abanyamasengesho bazaturuka mu gihugu cya Uganda ndetse no kumugabane w’iburayi mu gihugu cy’ubudage bose bibumbiye muri Minisiteli y’ivugabutumwa yitwa ” Dine Ministries” ishinzwe gutangiza ibicaniro by’uwiteka hirya no hino mu bihugu byo kw’isi .
Iki giterane kizajya kibera kukicaro k’itorero rya Inkuge y’amahoro rikorera Kibagabaga hafi y’abadivantiste kizitabirwa kandi n’abakozi b’Imana ba hano iwacu nka Apostle Sala Sipeciose ari nawe muyobozi w’iri torero rya Inkuge y’amahoro ,Bishop Kazimiri Nyirimbirima uyu azwiho ubuhamya bw’ukuntu yagiye mw’ijuru ,Apotre Nzamwita Faustin ,Apotre Nsengiyumva Silivestre n’abahanzi batandukanye nka Rev.Pastor Ndayisenga Christophe , Theo Bosebabireba ,Emile Nzeyimana,Bikorimana Emmanuel(Bikemy),Mama Paccy n’amakorali atandukanye yo mu nkuge y’amahoro n’andi azaturuka muyandi matorero.
happy wheels
Jan 22, 2017 0Share this on WhatsAppMu Rwanda ubutiganyi si icyaha gihanirwa n’amategeko, gusa mu minsi ishize mu itangazamakuru no hirya no hino humvikanye inkuru y’ubuhamya bw’umukinnyi wa AS Kigali...
Jan 05, 2017 0
Dec 29, 2016 7
Jan 14, 2017 1Share this on WhatsAppNyakubahwa mutahira w’Intore, mbanje kugusuhuza! Ubumwe, Amahoro n’ubworoherene ni biganze muri twe, Ingengabitekerezo ya Jenoside tuyirandurane n’imizi yayo yose,...
Jan 10, 2017 0
Jan 01, 2017 0


text:
Impamvu nyamukuru zituma abashakanye batabana mu byishimo.
IMPAMVU NYAMUKURU ZITUMA ABASHAKANYE BATABANA MU BYISHIMO.
Kutagira umwanya wo kuganira
Abahanga benshi bemeza ko imwe mu mpamvu zikomeye zituma urugo ruhinduka agahinda n’agahimano, ari uko ababana bombi batazi uko bakora ngo baganire cyangwa se batanabishaka. hari na benshi bamenye ko kuganira ari byiza ariko bibaza icyo umuntu akwiye gukora aganira nundi nicyo yakwirinda mu gihe cyo kuganira.
Ibiganiro hagati y’abashakanye bishobora gusa kugera ku ntego mu gihe bombi biyemeje gukurikiza ibi bikurikira:
1. Gukoresha neza amahame agenga kuvuga no kumva
2. Gukemura amakimbirane hakoreshejwe uburyo bwubaka
3. Kugira akanya ka buri munsi ko kuganira.
Tuzakomeza ubutaha tubasobanurira ibivuzwe haruguru, tunabagezaho ubwoko bw’ibiganiro abubatse bakwiye kugirana, kugirango bamenyane neza kandi bishimane.
INTAMBWE ESHANU ZIGENGA IBIGANIRO HAGATI Y’ABASHAKANYE
Ibiganiro hagati y’abashakanye bigira ibyiciro byinshi, ariko bamwe bibanda ku kiciro kimwe cyangwa bibiri, ariko bakirengagiza iby’ingenzi kandi byubaka umubano ukomeye. Mu rugo iyo mubashije kugera ku rwego rwa mbere nurwa kabiri umubano wanyu umera neza mukishimana muri byose.
Intambwe ya gatanu : utuganiro tworoheje
Urugero : amakuru yawe/ umeze ute/ wiriwe ute ? ku kazi byari bimeze bite ? aka kaganiro nako ni ngombwa kandi karubaka, hari n’ingo byibuze zananiwe kuganira nibi. Gerageza buri munsi, uvuye ku kazi muvugane buke buke.
Umuntu wese mu buzima akenera umuntu umwereka ko yitaye ku buzima bwe, kutabaza ibi bibazo akenshi bitera abagore kwibaza niba abagabo babakunda. Ibi biganiro birareba ibintu byo hanze gusa ntibigira icyo birebaho nyirubwite. Iyo ibiganiro bigumye gusa kuri uru rwego gusa birarambirana, nibyiza kujya no ku rwego rwa kabiri.
Intambwe ya kane : Kuganira ku bikorwa bya mugenzi wawe
Aha abantu basangira amakuru ariko uyahabwa nta kintu yongeraho. Mugenzi wawe aguha igisubizo ariko ntuvuge icyo ubitekerezaho. Umugabo ashobora kubona umugore we asohotse akamubaza ati ‘’ ugiye he ? ‘’, aho ashobora gusubiza ngo ‘’hanze’’ uru rwego rw’ibiganiro rworohera abagabo kuko badakunda cyane kwisobanura.
Intambwe ya gatatu: guhana ibitekerezo nuko umuntu abyumva.
Aha niho umubano utangira kugaragarira kuko umuntu aba yiyemeje kuvuga ikintu nuko agitekereza n’impamvu yabyo. Kuko rero umuntu aba yumva abohokeye kuvuga uko yiyumva, nuko abona ibintu aha ni ukwikingurira mugenzi wawe ngo akumenye neza.
Aha muganira ku bibareba mu buzima, ibireba abana banyu, imiryango yanyu, imigambi mwagenderaho mu minsi izaza…. Urugero: ni irihe shuri umwana wacu yazajya kwigamo, urabitekerezaho iki? Ese uriya murumuna wanjye muzane tubane mu rugo cyangwa? Tugure imodoka nshya cyangwa tubanze tugure intebe? Kubera iki? Aha habaho kutavuga rumwe ariko mu rukundo. Ababiri bagomba gushaka igisubizo kicyo batumvikanaho, iyo umwe atazi uko akwiye kubyitwaramo hari ubwo bafata ikemezo cyo kutazongera kuganira kuri ibyo bakisubirira kuri za nzego ebyiri za mbere zidatera ibibazo ariko nanone zitubaka, umubano uhamye.
Intambwe ya Kabiri : amarangamutima n’ibyiyumviro
Aha abantu batakira kuvugana iby’ubuzima bwabo, amarangamutima yabo, ibyo wanga ibyo ukunda, ibigushimisha ibikubabaza……….aha umuntu yemererwa kurakara, kubabara, guseka n’ibindi. Aha umuntu yumva akunzwe kuko yemerewe kuba we, aha umuntu aba afite uburyo bwo kumenya imiterere ya mugenzi we neza.
Urugero: ibyo nakubwiye nabonye byarakubabaje kubera iki?
Cyagihe nakubwiraga ibya muramu wanjye ntubyumve nararakaye..
Ungurira ya kanzu narishimye cyane…………………….
Intambwe ya Mbere; kumenyana byuzuye
Iyo umaze kumenya ko mugenzi wawe yakwakiye uko uteye, ukaba wumva wemerewe kumubwira ibyo ushaka byose, wumva ufite umutekano, aha urugo rubamo ibitwenge ariko niyo haje ibibazo muba muzi neza ko bibonerwa umuti, ibindi byose bisigaye murugo bitangira kwihanganirwa.
Urugero rwa byose: Royisi yabwiye umugabo we ati”uyu munsi murumuna wanjye twahuriye hafi y’isoko ansaba amafaranga ndayabura, ararakara, ambwira nabi, abibwiye na mama aramushyigikira. Uko byagenze uru ni urwego rwa gatanu rw’ikiganiro.
Royisi amaze kuvuga atyo ajya mu cyumba, abwira umugabo we aramubaza ati”ugiye he?” Undi ati “njyiye kuryama” uru ni urwego rwa kane. Kandi hari benshi bagarukira hano gusa.
Akwira umugabo wa Royisi amusanga mu cyumba aramubwira ati “ none se ko ari murumuna wawe tubigenze dute? Aha arashaka igitekerezo cya mugenzi we ariko nawe yiyemeza kumubwira uko abyumva, aha bashobora kudahita babyumvikanaho. ru ni urwego rwa gatatu kuko ibivugwa birabareba bombi.
Nyuma gato Akwira abaza umugore we ati” none se urumva umeze ute? Aramusubiza ati” ndahangayitse ko ibi bintu byantandukanya na murumuna wanjye bikanteranya na mama, ariko ndanababaye kuko yambwiye nabi. Aha ibiganiro byabo biri ku rwego rwa kabiri kuko atinyutse kumubwira uko yiyumva kandi adafite ubwoba. Imibabaro yanjye ni iyawe, ibyishimo byanjye ni ibyawe.
Aherako amugira inama aramukomeza barahoberana kuko buri wese yisanga kuri mugenzi we. Urwego rwa mbere.
Si byiza ko umuntu aba wenyine.
Buri gihe iyo Seniyo agize ikibazo akunda kwibwira ngo nta mugabo wo kubwira ibibazo umugore, ni umugore ntakwiye kumenya ko njya ngira ubwoba ngacika intege. Agomba gutekereza ko ibibazo byose ntakinanira.
Seniyo akwiye kumenya iri jambo ngo” sibyiza ku umugabo aba wenyine (itangiriro 2:18)
Abashakanyi ntibaba bakiri babiri baba bahindutse umubiri umwe.”matayo 19:6)
Wowe n’uwo mwashakanye mugeze kuruhe rwego? Mukeneye se gutera intambwe? Ni wowe wo kubigiramo uruhare.
Pastor Kazura Jules


text:
Ubwo umunyamakuru wa Kigali Today yari i Bamako muri Mali, yahuye n’Abanyarwanda baba muri icyo gihugu, bamaze kwihuriza hamwe.
Aha niho yahuriye na Mayigane bagirana ikiganiro kirambuye.
Kigali Today (K.T): Abatazi Landry Mayigane wababwira ko ari muntu ki?
Mayigane: Nitwa Landry Mayigane, nkora muri UN (OMS), ndi Umunyarwanda wavukiye muri Congo ndanahakurira, nshinzwe gahunda yo gufasha igihugu cya Mali kurwanya ibyorezo.
Nanakoreye muri Guinea muri gahunda zo kurwanya icyorezo cya Ebola, nanakoreye mu Rwanda aho nari nshinzwe kuzamura ubworozi bw’inkoko muri MINAGRI. Mu myaka 10 ishize nakoranye n’urubyiruko cyane muri UN (Umuryango w’Abibumbye) no muri BAD (Banki Nyafurika Itsura amajyambare).
Ndi mu bantu bashyizeho ihuriro ryo kuzamura urubyiruko rw’Afurika kugira ngo rushobore kugira uruhare mu iterambere muri Afurika.
K.T: Ni iki cyatumye ugera mu bantu 100 batoranyijwe? Tubwire urugendo rwawe!
Mayigane: Kugira ngo bigere hariya ni ibintu bibiri, icya mbere ni ubwitange twagaragaje kugira ngo tujye kurwanya icyorezo cya Ebola, abenshi baratinyaga kujyayo, twagezeyo mu muri Nzeli 2014 bikomeye cyane, ni cyo cyatumye badushimira.
Icya kabiri ni urugendo twakoze mu kuzamura urubyiruko rw’Afurika, kugira ngo rugire ijwi ryo kuvuga ibibazo rufite, ariko rukabasha no kugira urhare mu iterambere ry’ibihugu byabo.
K.T: Ni iki cyaguteye imbaraga zo guhuza urubyiruko?
Mayigane: Muri 2006, hari inama nagiye mo muri Kenya, kubera ikigo nigagamo cyari mpuzamahanga bituma ngira ubunanaribonye bwo kubana n’abantu benshi.
Byatumye mbona ko urubyiruko rwo muri Afurika rugomba kurushaho gukorera hamwe. Nyuma nagiye mu yindi nama muri Danmark, ngeze hariya icyambabaje, ni ukuntu nabonaga urubyiruko rw’ibindi bihugu ruhagaze imbere, ruri kuvugira urubyiruko rwo ku isi, kandi ugasanga abanyafurika ntibagaragayemo.
Ibyo byose byatumye n’Abanyafurika twari kumwe, dutekereza ko n’ibitekerezo byacu byashyirwa hamwe, bikamenyekana ku rwego mpuzamahanga, ni uko twishyize hamwe tukegera UN, na UNECA (UN Commission for Africa).
Twakoreye cyane kuri interineti no ku mbuga nkoranyambaga, tukahahurira tugasangira ibitekerezo, bigamije kuzamura ibihugu byacu.
K.T: Ni ibihe bikorwa bya hafi waba uheruka gukora?
Mayigane: Kuva natangira gukora muri UN umwaka ushize (2015), umwanya wambanye muto, ubu harimo gahunda turimo yo kumenyekanisha intego zirambye za Guverinoma (Objectifs durables du Gouvernemt).
Turi kureba ukuntu twakangurira urubyiruko muri Afurika ngo rubashe kumenya izo ntego 17 hifashishijwe imbuga nkoranyambaga.
K.T: Nk’umunyarwanda, ni ibihe bikorwa urimo ukora byafasha Abanyarwanda?
Mayigane: Mu Rwanda hari Umuryango utegamiye kuri Leta twashyizeho witwa “Rwanda Youth Alliance for Climate Action” muri 2011, irakora ariko kubera inkunga (Funding) ntabwo iri gukora neza.
Gusa hari indirimbo twakoze dufatanyije na Miss Rwanda Akiwacu Colombe n’abandi bahanzi bo mu Rwanda, twari dufite inkunga ya Ambasade y’Amerika mu Rwanda, iyo ndirimbo yayimuritse mu nama i New York aho yari yatumiwe na Ban Ki Moon, ndetse no mu nama ya UNESCO mu Bufaransa.
Ikibazo Urubyiruko rufite ni ukugera ku makuru (Access to Information). Ubu byibuze urubyiruko 10 rwabashije kurira indege rujya mu nama zitandukanye ndetse no mu masomo rubikesheje ubufasha bwacu.
Ubu ndi mu bajyanama muri Gahunda y’Umwamikazi w’Ubwongereza, aho bamfashe nk’Umujyanama w’urubyiruko muri Commonwealth (umuryango uhuza ibihugu bivura Icyongereza).
N’uriya mukobwa witwa Nancy Sibo wahawe igihembo cya Queen Elsiabeth ni njye wari umujyanama we, mufasha gutegura imishinga ye maze abasha kwegukana igihembo.
K.T: Tugereranyirize ubuzima bwo mu Rwanda n’ubwo muri Mali
Mayigane: Maze kugera mu bihugu 35 ku isi, ariko u Rwanda rufite akarusho, u Rwanda ni agahugu gato ariko gafashwe neza. Mu mijyi yo muri Afurika yose nagezemo, nta gihugu cyahangana n’u Rwanda ku isuku muri rusange.
Abanyarwanda bagira ikinyabupfura kidasanzwe haba mu kazi n’ahandi, aho Umunyarwanda ageze hose usanga bamwubaha.
Ahantu hose nageze nkababwira ko ndi Umunyarwanda bahita bambwira ko dufite Perezida mwiza, benshii baba bavuga bati ni Impano Imana yabahaye, uwamudutiza nk’umwaka umwe. Iyo tubyumvise twumva dufite ishema ryo kwitwa Abanyarwanda.
K.T: Ni iyihe nama wagira Abanyarwanda baba hanze?
Mayigane: Inama nabagira ni ugusura u Rwanda mu buryo bwose bushoboka, utabashije kuhagera ugakurikirana amakuru, kuko u Rwanda hari umuvuduko udasanzwe, kuko buri cyumweru haba impinduka.
Ikindi bakirinda kumva cyane amabwire, ahubwo bakirebera. Nkabakangurira no gukomeza kuvuga neza u Rwanda hanze, kuko Ambasaderi wa mbere hanze si uwoherejwe na Leta, ahubwo ni Umunyarwanda uba muri icyo gihugu
Ibitekerezo ( 5 )
uwomusore, ntindashyikirwa. kbs
Ahooo!Urwanda rufitimana, ubwonubuntu bugeretse kubundin’amahirwe turusha ibindi bihugu komerezaho mwana wacu.
Uyu muhungu ni Ntwari kabisa. Akwiriye kugirwa Ambassadeur w’igihugu cyacu ahari hose. Nyakubahwa wacu azamuganirize kuko intego afitiye urubyiruko rwacu n’Afrika muri rusange ni nziza cyane kandi ikeneye inkunga kugirango igerweho. Ni Umuvugizi mwiza.... Bravooo Mr Landry.
HAHAHAHA RIKORERE KABISA
wauuuuu!!! muhungu wacu ibitekerezo byawe birubaka komeza utere imbere


text:
Minisitiri w’intebe yakiriwe nk’umushyitsi mukuru wasoje itorero ry’abayobozi
Minisitiri w’intebe w’u Rwanda Anastase Murekezi yasabye abayobozi b’amashami mu nzego za Leta zitandukanye bitabiriye itorero kwirinda umuco mubi wo gutekinika, kurya ruswa no gutanga serivisi mbi kandi bakihatira gushyira mu bikorwa ibyo abanyarwanda babategerejeho.
Kuri uyu wa 27 Ugushyingo 2016, ni bwo hashojwe itorero ry’abayobozi b’amashami mu nzego n’ibigo bya Leta na Za Minisiteri ryaberaga i Huye mu majyepfo y’u Rwanda.
Iri torero ryari rifite insanganyamatsiko igira iti: “Gutanga Serivisi zishingiye ku Muturage ni Intego Duhuriyeho”
Minisitiri w’intebe Anstase Murekezi wasoje iri Torero ku mugaragaro, mu izina rya Guverinoma yibukije abitabiriye iri torero ko icyo Abanyarwanda babategerejeho ari ugushyira mu bikorwa, imihigo yose bahize.
Minisitiri w’intebe yabasabye kuba umusemburo w’igenamigambi rinoze kandi rigamije impinduka nziza ku Banyarwanda mu Cyerekezo cya 2050.
Minisitiri w’intebe Murekezi yagize ati: "Muzarangwe n’Umuco w’Imihigo, kwihuta mu kazi no Kunoza ibyo mukora, Gukunda Igihugu no Guharanira Ubumwe bw’Abanyarwanda, Muzarangwe no kwirinda ruswa, kugira ubupfura n’ubudakemwa mu mikorere no mu myitwarire yanyu aho muri hose mu kazi."
Aba bayobozi bibukujwe ko ari bo kiraro gikomeye gihuza Abayobozi Bakuru, abakozi, n’abaturage kandi ko ari bo batoranywamwo abayobozi bakuru maze basabwa kwirinda kurya ruswa no gutekinika biranga bamwe mu bayobozi bataye indangagaciro z’intore.
Murekezi yababwiye ati:"Nta Ntore irebera, nta Ntore itekinika, mwitangire umurimo aho muri hose kandi muhe abaturage neza serivisi bakeneye, Mucunge neza umutungo wa Leta, ntimugatume ibidafututse bibanyura imbere ngo bikomeze hejuru.
... Ndabasaba guha ababagana bose serivisi nziza, kandi mukanabitoza abo muyobora bose, Serivisi nziza zihutusha iterambere, kandi u Rwanda rwiyemeje ko nyuma ya EDPRSII, serivisi nziza zizaba zitangwa ku hejuru ya 85%"
Iri Torero ryatangiye kuwa 18 Ugushyingo 2016, ryari rigamije kubaka indangagaciro z’umuco nyarwanda muri aba bayobozi baryitabiriye no kubongerera ubumenyingiro bwo kuyobora.
Intore zishoje itorero zasabwe kwirinda ruswa no gucunga neza ibya rubanda
Izindi inkuru zijyanye n’iri torero:Minisitiri w’abakozi ba Leta n’umurimo, Judith Uwizeye yibukije Abayobozi b’amashami mu nzego za Leta zitandukanye bari mu itorero i Huye ko hakiri byinshi byo gukora
Minisitiri w’Ingabo Gen James Kabarebe yavuze ko kugira ngo urugamba rwo kubohora u Rwanda rutangire byasabye kubanza kumva ibintu kimwe


text:
Halloween ni umunsi mukuru wizihizwa cyane cyane mu bihugu by’i Burayi na Amerika ndetse no mu duce tumwe na tumwe two muri Aziya. Halloween bisobanura “umugoroba mutagatifu, uyu munsi ufite inkomoko mu myemerere ya gikirisitu ariko uko imyaka yagiye ishira wagiye uhindura isura bitewe n’indi migenzo itandukanye ya gipagani.
Mu migenzo ya gikristu, uyu munsi ubanziriza uw’abatagatifu bose wizihizwa ku ya 01 Ugushyingo, abakristu bakaba bawizihiza bajya mu nsengero gusenga, gushyira indabo no gucana urumuri ku mva z’abapfuye, hari bamwe kandi bagikurikiza umuco wo kutarya inyama kuri uyu munsi mukuru, ni kimwe n’uko uretse na Halloween hari abantu benshi batarya inyama iyo bibuka abantu babo bapfuye. Halloween mu gikristu ni umunsi wo gusabira roho zose zitakiri mu mubiri ariko zitari zagera mu ijuru.
Uko imyaka yagiye yicuma, Halloween yahindutse umunsi utandukanye n’uko bimeze mu gikristu, kuri ubu uyu munsi witirirwa abapfuye usanga mu bihugu byinshi bagura imyambaro iteye ubwoba cyangwa imeze nk’iy’abapfuye, kwisiga amarangi ateye ubwoba n’ibindi nk’ibyo. Bimwe mu bikorwa bikunze gukora kuri uyu munsi harimo gushushanya ku bihaza, gukina imikino y’abapfuye, gusura uduce tuvugwamo kubamo abazimu, kuvuga inkuru ziteye ubwoba no kureba filime ziteye ubwoba.
Uyu munsi mukuru utwara amafaranga arenga miliyari 5 z’amadolari muri Leta Zunze Ubumwe za Amerika gusa, watangiriye mu bihugu by’i Burayi birimo u Bufaransa, u Bwongereza na Ireland mu myaka 1900 ishize. Imwe mu myemerere ya gipagani kuri uyu munsi ngo ni uko mu ijoro ryo kuwa 31 Ukwakira rishyira iya 01 Ugushyingo amashitani, abadayimoni, abarozi n’indi myuka mibi y’i kuzima iba yarekuriwe yose ku isi. Mu kwambara imyenda iteye ubwoba no gutegura ibyo kurya bitandukanye ngo bikaba ari ukugira ngo abo bazimu bose babone icyo bashaka ntibarakarire abantu ngo babahohotere ndetse igihe umuntu yisanishije nabo ntibamumenye ngo babashe kumugirira nabi.
Uyu munsi kandi hari n’abawizihiza mu buryo bwo kwishimisha gusa, aha tubona ibyamamare bitandukanye ku isi byizihiza uyu munsi byambaye imyenda iteye ubwoba cyangwa isekeje.


text:
umuryango Right To Play wita ku burezi bw’umwana binyuze muri siporo watanze inyemezabumenyi (Certificate) ku batoza 61 bo mu Karere ka Bugesera Intara y’Iburasirazuba, nyuma yo kuba barashyize mu bikorwa ibyo bahuguriwe bijyanye no gutoza abana imikino.
Umuhango wo guha inyemezabumenyi abo batoza wabereye mu kigo cy’amashuri cyo mu Murenge wa Mushenyi.
Hitimana Innocent umukozi w’umushinga Right To Play mu Bugesera avuga ko abatoza bahawe inyemezabumenyi ari abitwaye neza muri gahunda bise “Red ball Child Play”, nyuma yo huhabwa amahugurwa yo gutoza abana ibijyanye n’imikino.
Yagize ati “abo batoza bashyize mu bikorwa gahunda igamije guteza imbere umwana mu mibanire ye n’abandi mu ngororangingo no mu kwimakaza umuco w’amahoro, mu kugira ubumenyi buhagije ku isuku muri we n’aho atuye binyuze mu mikino na siporo”.
Umwe mubongerewe ubumenyi Gashema Marcel wigisha muri GS Biharagu mu Murenge wa Kamabuye avuga ko impamvu yahawe inyemezabumenyi ari uko yubahirije ibyo yasabwe gutoza abana. Yavuze ko bimwe mu byo yigishije abana ari ukwirinda icyorezo cya Sida binyuze muri siporo.
Dyna Mutamba umuyobozi mushya wa Right to Play ishami ryo mu Bugesera avuga ko agiye gukomereza aho abandi batangiriye, gukorana n’abatoza atibagiwe n’abayobozi b’ibigo by’amashuri. Mutamba yavuze ko mu Bugesera hari abatoza benshi, ariko batanga inyemezabumenyi bakurikije uwitaye ku bakinnyi kuruta abandi.


text:
Impamvu yo gushima Imana/EV.Adda
‘’Untambira ishimwe wese aba anyubahiriza’’. Zaburi 50:22a
Imana ni Data wa twese udukunda. Yatwemereye Yesu iramuduha. Nishimwe. Yesu ati ‘’nimuguma muri jye, amagambo yanjye akaba muri mwe, musabe icyo mushaka cyose, muzagihabwa.
Iyo umuntu akijijwe akakira Yesu nk’Umwami n’umukiza w’ubugingo bwe, ahabwa kwizera ko icyo asaba agihabwa. Ni ibintu utabonera ubundi busobanuro, ni ibintu bikorerwa mu kwizera uwo muntu aba yahawe. Imana irabikora, igasubiza amasengesho, ariko hari icyo iba itegereje nyuma yo kubikora, ni ISHIMWE.
Ishimwe rituma Imana yubahwa, ishimwe rituma Imana igira agaciro mu batayizi, kandi rigatuma Imana imenyekana. Ishimwe rituma imbaraga z’Imana zijya ahagaragara, ku karubanda, abatari babizi bakabimenya. Ngicyo icyo Imana ikundira amshimwe.
Narebye natwe ubuzima tubamo, ndagereranya. Muri twese ntawagira umukozi adahemba, yaba ari umucakara ukurikije ibyo umutuma gukora buri munsi.
Imana yacu si umukozi wacu, ariko urebe uko tuyituma n’imitwaro tuyikoreza, nta bihembo idusaba, ishimwe gusa ryonyine ugasanga ryabuze.
Umuntu arabyuka ati ‘’ Mana uturinde umunsi wose, akayituma n’ahandi hose no mu miryango hose aho umuntu ashoboye kwibuka hose. Aho ubwo ntayitumye? Akabona burije akongera ati ‘’ iri joro Mana uturinde, abamarayika, umuriro, ukayituma, ukayereka uburyo ikurinda, ukagotesha bigakomera. Ukwezi kugashira 2,3,,,. Mbese ari umukozi uhemba yaba atarakwishyuza buriya?
Noneho iyo bitagenze neza urubanza rukaza ati ‘’Mana wari urihe?’’ urumva ko afite umurinzi adahemba. Mbega ko nta bihembo asaba kumushima binaniza iki? Gutanga ituro ry’ishimwe ko bitugora kandi uwo mugabo tumutuma byinshi?
Ubwo si ukwikunda twirengagije ko nawe akeneye gushimwa kugira ngo amenyekane benshi bamumenye?
Bamwe tumuraza ku burinzi, ku irembo, ibyacu ntibyangirike, ntiduhombe, n’ibindi byinshi. Ni imfura cyane, arabikora kandi atangiye kuduha fagitire ntitwabasha kumwishyura. Ariko ishimwe riherekejwe n’ituro bikabura.
Umugabo ukurinda uri i Kigali, akarinda n’ikamyo yawe yagiye Tanzaniya, akarinda n’inka zawe ziri mu Mutara, wasinzira akaguhishurira akaga kari imbere yawe? Byose icyarimwe, uyu mugabo wamushinja ute?
Reka nsoreze aha, uko biri kose hari impamvu yo gushima. Mbese Imana yakugiriye neza kandi ko igikomeje, wibutse gushima? Ituro ry’ishimwe si ibihembo wayiha ntiwabibona, ariko naryo ni ngombwa.
Si byiza kwikunda, kwihugiraho udahereza Imana ishimwe. Iyo ushimye Imana irubahwa. Imana si umucakara dutuma, twikoreza imitwaro yose, ahubwo ni umubyeyi uduha tugashimira nk’abana barezwe neza. Senga uti ‘’Data,umpe guhora ngushima uko bukeye n’uko bwije kugira ngo izina ryawe ryubahwe, Amen.
Imana ibahe umugisha.


text:
Urwenya-"Bring eggs’ mother !!!"
"Bring eggs’ mother !!!"
Umugabo yagiye mu Bwongereza mu ruzinduko rw’akazi ariko yibitseho akabazo k’ururimi ruke. Bidatinze ajya muri resitora baramubaza bati "What can we serve you sir ?", icyo aracyumva nuko areba hiryo no hino aza kurabukwa abana barimo kurya amagi, niko
gusubiza uwamubajije ati "You see them ?" undi ati "Yes", arongera ati "What are they eating ?" umukozi wa resitora ati "eggs ?", nyamugabo ati "Bring eggs’ mother !!!"
Shyiraho Igitekerezo!
Subscribe to: Post Comments (Atom)


text:
Abanyarwanda barasabwa kongera imbaraga mu bikorwa by’iterambere
Minisiteri y’Ubutegetsi bw’Igihugu ifatanyije n’ibigo biyishamikiyeho birimo Ikigo cy’Igihugu Gishinzwe Imiyoborere (Rwanda Governance Board-RGB), Itorero ry’Igihugu, n’Ikigega Gishinzwe gutera inkunga ibikorwa by’iterambere mu nzego z’ibanze (Rwanda Local Development Support Fund –RLDSF) bateguye ukwezi kw’imiyoborere myiza mu Rwanda, hagamijwe gukangurira abaturage gushyira imbaraga mu bikorwa by’iterambere.
Prof Shyaka Anastase, Umuyobozi w’Ikigo cy’Igihugu gishinzwe imiyoborere (RGB) yatangarije (...)
Minisiteri y’Ubutegetsi bw’Igihugu ifatanyije n’ibigo biyishamikiyeho birimo Ikigo cy’Igihugu Gishinzwe Imiyoborere (Rwanda Governance Board-RGB), Itorero ry’Igihugu, n’Ikigega Gishinzwe gutera inkunga ibikorwa by’iterambere mu nzego z’ibanze (Rwanda Local Development Support Fund –RLDSF) bateguye ukwezi kw’imiyoborere myiza mu Rwanda, hagamijwe gukangurira abaturage gushyira imbaraga mu bikorwa by’iterambere.
Prof Shyaka Anastase, Umuyobozi w’Ikigo cy’Igihugu gishinzwe imiyoborere (RGB) yatangarije IGIHE ko ukwezi kw’imiyoborere myiza ari umwanya wihariye Leta y’u Rwanda yagennye wo gushimangira imiyoborere myiza no gukomeza gutoza abanyarwanda umuco wo kwikemurira ibibazo no kugira uruhare mu iterambere ry’Igihugu cyabo.
Agita ati “Ukwezi kw’imiyoborere myiza kwaterekerejwe mu rwego rwo kugira ngo haboneke uburyo budasanzwe bwafasha mu kwihutisha imiyoborere myiza no guha abaturage ijambo.”
Akomeza atangaza ko ibikorwa bizibandwaho muri uku kwezi ari ugukomeza gushimangira uruhare rw’abaturage n’abayobozi mu kwimakaza imiyoborere myiza banoza imitangire ya serivisi kandi barwanya akarengane; Kwimakaza indangagaciro yo kwigira bishingiye ku gukorana ubwitange; Kwishimira ibikorwa by’indashyikirwa bimaze kugerwaho muri gahunda yo kwegereza ubuyobozi n’ubushobozi abaturage no Gushimangira uruhare rw’abaturage mu kubumbatira umutekano w’igihugu.
Prof Shyaka asaba abayobozi b’inzego z’ibanze kwegera abaturage bayobora, bakabaha ijambo. Agira ati “Basabwa no kubatega amatwi bakabumva kandi gahunda y’imiyoborere myiza igamije iterambere bakayigira iyabo.” Akomeza asaba n’abayoborwa kugira uruhare mu bikorwa by’iterambere kandi bakitabira bakanashyira imbaraga muri gahunda zibyara ubukire.
Agira ati “Turifuza ko uku kwezi kwadusigira impamba ifatika mu kwikemurira ibibazo. Uturere twibuke aho dufite amahirwe mu kongera ubukungu hashyirwe imbaraga habyazwe umusaruro.”
Ku buryo bw’umwihariko, muri uku kwezi hazatangizwa gahunda y’urugerero (National Service) no kwizihiza isabukuru y’imyaka 10 y’ibyagezweho muri gahunda yo kwegereza abaturage ubuyobozi “Decentralization”, bigaragara ko yatanze umusaruro ushimishije.
Uretse gusura abaturage, kubaganiriza no kubakemurira ibibazo byananiranye (Governance Clinics) hateganyijwe n’amarushanwa y’imiyoborere myiza arimo umupira w’amaguru, imbyino, indirimbo n’imivugo.
Muri uyu mwaka, ukwezi kw’imiyoborere myiza kurizihizwa ku nshuro ya kabiri, nyuma yo gutangizwa mu mpera z’umwaka wa 2011. Uku kwezi kwatangijwe ku mugaragaro mu gihugu hose ku wa 22 Mutarama 2013 gusozwe n’Inama yo ku rwego rw’Igihugu izaba ku wa 15 Werurwe 2013.
Marketing
4546
Editor
078 827 26 21
Management
0788 74 29 08 / 0788 49 69 15
Emails: [email protected], [email protected]


text:
Buri munsi, kata ibyatsi bibisi ubigaburire inka. Umenye ko ibiryo bitashize muri mangeoire.
Uyihe amazi menshi nkuko itungo rishaka kuyanwa.
Uhanike umunyu (ushobora kuwubona uvuye mububiko) w’inka wo kurigata. Cyangwa ushobora gushyira umunyu useye mu gikarito cy’ibiti gifunguye hejuru warangiza ukakizirika ku kiraro aho itungo rigera.
Usukure aho zitembera buri gitondo. Amazi atembe kuri beto usunike n’imyanda yose ijye mukimoteri. Buri minsi 2-3, kura imyanda yivanze mu ngarandi uyifumbize ibyatsi by’amatungo. Ushobora kwifashisha ifumbire nanone mugufumbira ibindi bihingwa.
Ibyo ugomba gukora
Rinda ubushyo ibikoko nka hyenas na jackals.
Niba hakonje cyane, ushobora gukikiza aho zitemberera hakamera neza nko mukiraro. Ikindi gihe, ushobora kuzireka zigatembera ahantu harangaye.
Niba ari ngombwa, shyira ibyatsi byumye mu kiraro nk’isaso yo kuraraho.
Izere ko umwanya wageneye itungo uhagije. Isaso rihore risukuye.
Witondere udukoko n’indwara, kandi izivure hakiri kare.
Ibimasa ubyorore bitandukanye n’imbyeyi. Urebe witonze ingore ko yarinze umenye igihe uzayibangurira.
Ubujijwe
Kwifashisha Ibyatsi by’iruhande rw’umuhanda nk’ibiryo, bishobora gukwirakwiza udukoko nk’ibirongwe.
Kugaburira inka no kuyitaho.
Buri munsi, kata ibyatsi bibisi ubigaburire inka. Umenye ko ibiryo bitashize muri mangeoire.


text:
Abasigajwe inyuma n’amateka barasabwa kuyoboka ubuhinzi
Rusizi: Nyuma y’uko imiryango 91 y’abasigajwe inyuma n’amateka yo mu Karere ka Rusizi mu Murenge wa Nkungu ihawe n’ubuyobozi bw’uwo murenge hegitari 3 z’ubutaka bwo guhinga; kuwa kane iyo miryango yashyikirijwe ibikoresho by’ubuhinzi birimo amasuka yo guhingisha.
Iki gikorwa cyo kubaha amasuka kiri mu rwego rwo kubafasha kuyoboka umwuga w’ubuhinzi kuko bari bakomeje kugaragaza ko uw’ububumbyi utagishoboye kubabeshaho mu buzima bwabo.
Ndagijimana Andereya na Consesa Mukarurangwa batangaje ko bari (...)
Rusizi: Nyuma y’uko imiryango 91 y’abasigajwe inyuma n’amateka yo mu Karere ka Rusizi mu Murenge wa Nkungu ihawe n’ubuyobozi bw’uwo murenge hegitari 3 z’ubutaka bwo guhinga; kuwa kane iyo miryango yashyikirijwe ibikoresho by’ubuhinzi birimo amasuka yo guhingisha.
Iki gikorwa cyo kubaha amasuka kiri mu rwego rwo kubafasha kuyoboka umwuga w’ubuhinzi kuko bari bakomeje kugaragaza ko uw’ububumbyi utagishoboye kubabeshaho mu buzima bwabo.
Ndagijimana Andereya na Consesa Mukarurangwa batangaje ko bari basanzwe bakora umurimo wo kubumba inkono ariko ko bari bageze aho babona ntacyo ubamariye kuko bawurengangaho bakajya gusabiriza, ariko nyuma yaho ubuyobozi bubagobokeye, bukabaha isambu, ndetse n’amasuka ngo barumva bafite icyizere cy’imibereho myiza y’ejo hazaza kuko inzara yatumaga n’abana batabasha kujya mu mashuri, ubundi se ugasanga badashobora kwikemurira n’utubazo duto duto.
Bavuga ko kuyoboka ubuhinzi bizabafasha kurwanya ubukene kimwe n’abandi banyarwanda kuko ntakigoranye, ngo ahubwo bazajya bareba n’uko abandi babikora, naho ubundi ngo ni igisubizo cyiyongera ku bumenyi bahawe bwo guhinga ibihumyo ndetse n’ubukorikori bwo gukora imitako mu ibumba.
Ndorimana Clement ushinzwe ubuhinzi muri Nkungu, avuga ko ubuyobozi bwahisemo kubakurikirana kuko mu gihe gishize byari bikomeje kugaragara ko imibereho yabo itari myiza, nta nicyo bo ubwabo bakora ngo batere imbere, bityo bahitamo kubashakira uburyo bakiteza imbere.
Agira ati: “Iyo warebaga uko bahugira mu mwuga wo kubumba inkono kandi ugasanga umusaruro uziturukaho utabasha kubarangiriza ibibazo, ubundi ugasanga bayoboka inzira yo gusabiriza, byatumye ubuyobozi bw’umurenge butewe inkunga n’ubw’akarere, dufata icyemezo cyo kubashakira imishinga yabafasha. Imwe muri iyo mishinga ni uw’ubuhinzi, bityo twabashakiye ubutaka bungana na hegitari 3, ari nayo mpamvu uyu munsi twabahaye amasuka yo kuzajya bahingisha kuko byatugaragariraga ko nta bushobozi bafite bwo kuyigurira.”
Yongeyeho ati: "Ibi byiyongera ku mushinga twabigiye w’ubworozi bw’inzuki, ku bufatanye na MIDIMAR, bashyikirijwe imizinga 60 ya kijyambere, tubaha inka ebyiri za kijyambere ndetse ubu zamaze kubyara zombi, ku buryo abandi babiri bagiye korozwa.”
Umurenge wa Nkungu ubarurwamo imiryango 91 y’abasigajwe inyuma n’amateka. Uretse ibikoresho by’ubuhinzi bahawe, banashyikirijwe imiziga 60 ya Kijyambere, n’isambu ya hegitari 3.
Koperative yabo yigishijwe gukora ubuhinzi bw’ibihumyo n’ubukorikori bushingiye ku bubumbyi bugezweho, banahawe inka 2 za kijyambere, ubwo Radio Rwanda yaganiraga nabo, bayitangarije ko izo nka zombi zamaze kubyara, zikazabafasha kwitabiri n’ibikorwa by’ubworozi kimwe n’abandi banyarwanda.
Jean Pierre NIYIBIZI/ Ushinzwe itangazamakuru mu Karere ka Rusizi
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Insigamigani
Insigamigani ni zimwe mu ngeri z’ubuvanganzo nyarwanda, zikaba zaragaragariraga cyane, mu mivugire ,mu migendere, mu myumvire, mu mikorere no mu mibereho y’ubuzima bwabo bwa buri munsi. Ijambo Insigamigani ryagendeye ku magambo abiri y’ikinyarwnda ariyo GUSIGA n’UMUGANI. Nkuko amateka y’ubuvanganzo nyarwanda abigaragaza, umugani n’ipfundo ry’amagambo atonze neza, Gacamigani yakagiriyemo ihame ridutoza gukora iki cyangwa se kudakora kiriya. Mbese muri make umugani ni umwanzuro w’amarenga y’intekerezo. Ijambo Gusiga, ni ijambo risanzwe rikoreshwa mu kinyarwanda, aha rikaba rishaka kuvuga kugira ikintu runaka usigira umuryango mugari uzajya ukwibukiraho, kikaba umurage wabo w’ibihe ibihumbi. Insigamigani yo ni ahantu cyangwa se abantu babaye abagenuzi b’i9migani ubwabo cyangwa se inkomoko yayo. Kimwe n’ibindi rubanda bagenuriyehjo, bakabigira iciro ry’imigani, nk’inyamaswa, inyoni, imyururu n’ibindi. Aha niho hava izina “IBIRARI BY’INSIGAMIGANI” Bikaba bishaka kuvuga, inkora y’aho ikintu cyanyuze kigana aha n’aha, bikaba kandi bivuga amayira abakomotseho amagambo yabaye umugani banyuzemo igihe iki nb’iki, ku buryo ubu n’ubu, ku buryo ubu n’ubu, byagenze bitya na bitya.
Ingeri z’insigamigani
Insigamigani zihatiwe gucukumburwa zifite ingeri ebyiri:
1.Hariho insigamigani nyirizina: Nizo abantu bazwi neza amavu n’amajyo, ku buryo rubanda bemeye kwigana imigirire yabo no mu mvugo isanzwe igakoreshwa, bigahinduka inyigisho y’ihame;dore nka Ntambabazi wa Rufangura ati: ”Ndatega zivamo” -Nka Rugaju rwa Mutimbo ati: ”Nguye mu Matsa!“ Nka Nyiramataza muka Rukari ati: ”Ngiye kwa Ngara“ -Nka Nkana ya Rumanzi ati: ”Arigiza Nkana“ -Nka Bajeyi ba Sharangabo bati: ”Yarezwe Bajeyi“.
Bene abo nibo nsigamigani nyirizina,abatatu babanza babaye abagenuzi b’imigani bo ubwabo ,naho ababiri bandi babaye imvano yayo.
2. Hakabaho n’insigamigani nyitiriro: Ni izo ibindi rubanda bagenuriyeho bikaba iciro ry’imigani, mbese nk’impyisi mu nyamaswa iti: ”Harya ko kuvuga ari ugutaruka, nk’iriya Musheru ipfana iki na Mutamu!?“ -nk’inyombya mu nyoni yahagaze mu itongo rya Rugaju iti: ”Mbatere akari aha!” –nk’igikeri mu myururu, bati: ”Gikeri utahe n’intashya, kiti mfana iki n’ibiguruka!? “Burya ibyo byose uko ari bitatu, babitwerereye amagambo y’abantu bahishiriye kubera umwanya bafite mu gihugu cyangwa se mu muryango wubashywe. Sibyo ubwabyo byivugiye ayo magambo.
Imirangururire y’insigamigani
Barangurura ibirari by’insigamigani, bagaragaza inkora naka yanyuzemo ubwe, cyangwa iyo Gacamigani we yahimbiye kunyuzamo ikindi yitiriye amageza yavuyemo uugani bati: ”Umugani uyu n’uyu wakomotse kuri nana na kanaka cyangwa se na nyiranaka“ Bakigisha cyangwa se bakibutsa imimerere yo guhimba kwe, ishobora kumera nk’iya wa wundi wa mbere bakurijeho urwiganwa.
Dore mbese nk’umgani baca bagira ngo “Arimo Gishegesha ntavura“ bavuga ko wakomotse kuri Gishegesha cya Bungura wo mu Bibungo bya Mukingo mu Nduga, na Bugabo wo mu Bugesera, ahasaga mu w’1600, ku ngoma ya Mibambwe Gisanura. Wamamaye kuko Gishegesha yayoboye abanyarwanda gutera u Bugesera, agakuza Bugabo amata mu kanwa aribwo akigabana. Yamubereye kirogoya kuko yamunyagishije inka atarazimarana kabiri. Iyo rero amaronko ajemo kirigoyaiyavutsa nyirayi nibwo bagira bati: ”Arimo Gishegesha ntavura“ Ubwo baba bigana Bugabo wamaze kunyagishwa na Gishegesha akavuga atyo, ati: “Arimo Gishegesha ntavura“.
Hifashishijwe
- Irari ry'insigamigani, igitabo cya mbere, icapisho ry'Ingoro y'Umurage w'u Rwanda, 2005.


text:
Mu Rwanda, ababyeyi barenga 50% bahitamo kubyarira mu rugo aho kubyarira kwa muganga.
Umuganga w’inzobere mu byo kubyaza twaganiriye wo ku bitaro bikuru bya CHUK yadutangarije ko iyo umubyeyi abyariye kwa muganga yishyura hagati y’amafaranga y’Amanyarwanda 1500 na 6000, ni ukuvuga hagati y’Amadolari 3.5 na 12.5. Ababyeyi benshi rero ngo bahitamo kubyarira mu rugo aho kubyarira kwa muganga kubera ko kuri bo ayo mafaranga aba ari menshi cyane basanga batayabona.
Umwe mu babyaza ba gihanga witwa Sara twaganiriye yadutangarije ko akenshi ababyeyi babyaza baba baragiye kwipimisha kwa muganga igihe batwite, kandi ngo iyo babona hari ikibazo bihutira kubageza kwa muganga.
Umubyeyi witwa Uwineza yatubwiye ko, mu mbyaro eshanu afite, abana babiri ari bo bonyine yabyariye kwa muganga, ngo abandi bana batatu yababyariye mu rugo. Yongeyeho kandi ko yagiye yibyaza.
Raporo nshyashya y’ishami ry’Umuryango w’Abibumbye ritsura amajyambere, PNUD, yerekana ko ku bana 1000 bavuka buri mwaka mu Rwanda 139 bapfa mbere y’uko buzuza umwaka w’amavuko. Ku bagore igihumbi, 11 bapfa babyara. Iyo mibare iri hejuru muri Afurika, nyuma ya Sierra Leone.
Kugira ngo ababyeyi bacike ku muco wo kubyarira mu rugo, minisiteri y’ubuzima mu Rwanda yafashe icyemezo cy’uko umubyeyi uzajya yipimisha inshuro eshatu kwa muganga atwite, ndetse akabyarira kwa muganga, nta mafaranga azajya yishyura.
Gusa icyo cyemezo ntikiratangira gukurikizwa, kandi n’abagore baracyafungirwa kwa muganga igihe bamaze kubyara ntibabone amafaranga yo kwishyura.
Ubwisungane mu kwivuza bufasha ababyeyi kwishyura amafaranga make igihe babyariye kwa muganga, ndetse bukaborohereza no gukoresha ingobyi y’ababyeyi iyo umubyeyi ayikeneye.


text:
Ibyiringiro By'agakiza
Intangiriro
Abakristo bakijijwe vuba, kimwe na benshi mu bizera bamaze igihe bakeneye ibyiringiro by'ubugingo bushya bafite muri Kristo. Kubera inyigisho nyinshi zimeze nk'imiyaga ihuha ku butaka, abantu kenshi bayobywa n'inyigisho z'uburyo bwinshi zibatera gushyidikanya no kugira ubwoba ku bw'icyemezo cyabo cyo kwizera Kristo. Mbese icyemezo cyabo cyo kwizera Yesu Kristo gisobanura iki mu bugingo bwabo? Mbese agakiza gashobora kwamburwa umuntu? Iyo nkoze icyaha iki n'iki, bivuga ko ntakijijwe?
Intego zacu muri iri somo ni izi:
1. Kwerekana ibyiringiro nk'ingaruka zo kwizera Yesu Kristo.
2. Gusobanura amasezerano yo muri Bibiliya y'ingenzi mu kuronka ibyiringiro byo abizera bafite muri Kristo.
3. Gutanga ububasha bwo kurwanya gushyidikanya mu mutima kw'abizera ku byerekeye ibyo Imana yateguye mu mibereho yose.
Uturere tw’ubugingo ibyiringiro bikenewemo
Kubera ko ibyiringiro bijyana n'ihame ryuzuye ry'ibyo umukristo afite muri Kristo n'uwo ari we, ibyo byiringiro bigaragara mu turere dutandukanye mu bugingo kubyerekeye agakiza Imana iha abizera Yesu Kristo. Kubera intego dutumbiriye, aya masomo yerekeranye n’ibyiringiro azibanda ku bikurikira:
- Ibyiringiro by'agakiza
- Ibyiringiro by’amahoro y’iteka
- Ibyiringiro byoguhazwa n'Imana buri munsi
- Ibyiringiro by'uko Imana yateganirije icyaha
- Ibyiringiro byo kuyoborwa n'Imana
- Ibyiringiro by'ibihembo by'iteka.
Ibyiringiro ugereranije n’umutekano
Iyo twiringiye Yesu Kristo, umutekano wacu nk’abakristo iteka uhinduka ukuri twaba twabyumva cyangwa se twabyizera. Ukwizera kwacu mu mutekano wo muri Kristo si byo bibigira ukuri cyangwa ibinyoma.
Iyo twizeye Kristo n’umurimo we ku bw'agakiza kacu bwite, umutekano wacu uhinduka impano bidakurikije uko tubyumva cyangwa tubitekereza.
Ibyiringiro ni ihame ryuzuye ry'uwo mutekano. Ni ihame ry'ibyo dufite muri Kristo nk'ubugingo buhoraho, ukubabarirwa ibyaha no kuba abo Imana yitaho nk'abana bayo. Ibyiringiro bijyana no gusobanukirwa ibikorwa byateganijwe ku bw’ agakiza kabonerwa mu kwizera Kristo. Iyi ni inyigisho y'ingenzi kuberako, iyo isobanuwe neza, ifasha ubugingo bw'abizera muri byinshi. Ntabwo yerekana ibyiringiro by'agakiza gusa, ahubwo hamwe n'ibyo yerekana ibyiringiro birenzeho ku bw’ iby’Imana yateganirije ubugingo bwacu mu mpande zose.
Abaroma 8:32 "Mbese ubwo itimanye Umwana wayo, ikamutanga ku bwacu twese, izabura ite kumuduhana n'ibindi byose?"
Iyo abantu badafite ibyiringiro, tugomba kubanza kubagezaho Ubutumwa Bwiza kugira ngo tumenye neza ko bizeye Kristo. Iyo ibyo bamaze kubimenya badashyidikanya, nibwo ubona kubagezaho inyigisho z’ibyiringiro.
Impamvu abantu babura ibyiringiro
(1) Akenshi abantu babura ibyiringiro kubera ko badashobora kwibuka igihe bakiriye Kristo. Bamwe usanga bibaza niba barakijijwe koko. Agakiza kagira igihe kizwi kaziraho - igihe cyo kuzuzwa imbaraga. Icy'ingenzi kuri aba bantu ni ukumenya niba noneho bizera by'ukuri Kristo n’umurimo we.
(2) Akenshi abantu babura ibyiringiro kubera gushyidikanya ku buryo bakiriyemo Kristo. Ababwiriza-butumwa n'abapasitori n'abigisha benshi bibanda ku gutanga ubuhamya bwo kwizera mu ruhame nko guhamagara abantu imbere hanyuma y'ikibwirizo. Iyo abantu bakiriye Yesu mu rwiherero, bashobora kwibaza niba baba baratanze ubuhamya mu ruhame cyangwa niba bari bakeneye irindi sengesho.
(3) Akenshi abantu babura ibyiringiro kubera ibibazo bafite byo kureka ibyaha bimwe. Bibaza niba uwizera by'ukuri yagombye gukomeza kugira izo ngorane. Ahanini biterwa n’ubujiji bw’umuntu ku byerekeye kamere y'ibyaha, intambara y'Umwuka turwana, uburyo Imana ikoresha mu kudutabara, no gukenera gukura muri Kristo.
(4) Impamvu ya mbere itera kubura ibyiringiro ni ukudasobanukirwa inyigisho n'ingaruka zo kubura kwizera mu mirimo Kristo yarangije gukora. Ibi biterwa no kutumva Ijambo (ry'Imana) n'inyigisho zaryo zerekeye umuntu, icyaha cye, kutabasha kugira icyo umuntu akora ngo abone cyangwa agumane agakiza, ukwera kuzira amakemwa kw'Imana, n'uko umurimo wa Kristo warangiye kandi ushyitse.
(5) Mu kurangiza , akenshi abantu babura ibyiringiro kuko baba barigishijwe nabi ko bakwiriye kwireba n'imirimo yabo nk'ibigaragaza agakiza. Ibi ni byo tugiye kuvugaho ubu. Robert Lightner agira ati:
Abatekereza ko umunyabayaha agomba kugira Kristo Umwami w'ubugingo bwe, cyangwa se agasezerana atyo mbere yo gukizwa, batuma ibyiringiro bishingira ku mibereho n’urugendo bigengwa na Kristo. MaCARTHUR avuga ko ubu ari bwo buryo bwonyine uwizera yiringira agakiza ke. Ibyiringiro nyakuri biva mu kubona umurimo uhindura w'Umwuka Wera mu bugingo bw'umuntu, atari ukwishingikiriza ku kwibuka ibyo umuntu yanyuzemo.1
Urufatiro rw’ibyiringiro
Ijambo ry'Imana
Ijambo ry'Imana ni umuhamya w'Imana k’uwizera (1 Yohana 5:11-13). Ibyanditswe mu Kigiriki byongera ingengazina ku ijambo "Ubugingo". Agakiza kabonerwa muri Yesu si impano y’ubugingo gusa ahubwo ni "ubugingo" buzanwa gusa no kwizera Umwana rukumbi w'Imana. Icyo Ibyanditswe Byera bivuga neza ni uko uwizera ubumuntu bwa Kristo n'umurimo we ku musaraba nk'uwatanzwe n'Imana ku bw'ibyaha bye afite:
1. Ubugingo buhoraho
Yohana 3: 36 "Uwizera uwo Mwana, aba abonye ubugingo buhoraho, ariko utumvira uwo mwana ntazabona ubugingo, ahubwo umujinya w'Imana uguma kuri we."
1 Yohana 5:11-13 “Kandi uko guhamya ni uku, ni uko Imana yaduhaye ubugingo buhoraho kandi ubwo bugingo bubonerwa mu Mwana wayo. Ufite uwo Mwana niwe ufite ubwo bugingo: Naho udafite Umwana w'Imana nta bugingo afite.”
2. Kubabarirwa ibyaha byose.
Ibyakozwe 10:43 "Abahanuzi bose baramuhamije, bavuga ko umwizera wese azababarirwa ibyaha kubw’ izina rye."
Abakolosayi 2:13 "Kandi ubwo mwari mupfuye muzize ibicumuro byanyu no kudakebwa kw'imibiri yanyu, yabahinduranye nawe, imaze kutubabarira ibicumuro byacu byose,"
3. Kudacirwaho iteka.
Yohana 5:24 "Ni ukuri ni ukuri ndababwira yuko uwumva Ijambo ryanjye , akizera uwantumye, aba afite ubugingo buhoraho, kandi ntazacirwaho iteka, ahubwo aba avuye mu rupfu, ageze mu bugingo."
Abaroma 8:1 "Nuko rero noneho abari muri Kristo Yesu nta teka bazacirwaho:
4. Gutsindishirizwa, kugirwa intungane n'Imana.
Abaroma 5:1 "Nuko rero, ubwo twatsindishirijwe no kwizera, dufite amahoro ku Mana kubw’ Umwami wacu Yesu Kristo,"
Abaroma 4: 1-6"Niba ari ko biri, twavuga iki kuri Aburahamu sogokuruza ku mubiri? 2 Iyaba Aburahamu yaratsindishirijwe n'imirimo, aba afite icyo yiratana, ariko si imbere y'Imana. 3 Mbese Ibyanditswe bivuga iki? Ntibivuga ngo: Aburahamu yizeye Imana, bikamuhwanirizwa no gukiranuka? 4 Nyamara ukora, ibihembo bye ntibimuhwanira no guherwa ubuntu, ahubwo abyita ubwishyu. 5 Ariko rero udakora, ahubwo akizera Utsindishiriza abanyabyaha, kwizera kwe kumuhwanirizwa no gukiranuka; 6 nk'uko Dawidi nawe yeruye avuga amahirwe y'umuntu, uwo Imana ibaraho gukiranuka, atabiheshejwe n'imirimo”
Abaroma 4:25 "Watangiwe ibicumuro byacu, akazurirwa kugira ngo dutsindishirizwe."
5. Agakiza
Abefeso 2:8-9 "Mwakijijwe n'ubuntu kubwo kwizera: ntibyavuye kuri mwe, ahubwo ni impano y'Imana; 9 ntibyavuye no ku mirimo, kugira ngo hatagira umuntu wirarira;”
6. Kuba Umwana w'Imana ku bwo kwizera
Yohana 1: 12 "Icyakora abamwemeye bose, bakizera izina rye, yabahaye ubushobozi bwo kuba abana b'Imana.”
Abaroma 8: 14-17 "Abayoborwa n'Umwuka w'Imana bose nibo bana b'Imana: 15 kuko mutahawe umwuka w'ububata ubasubiza mu bwoba, ahubwo mwahawe Umwuka ubahindura abana b'Imana, udutakisha tuti: Aba, Data! 16 Umwuka w'Imana ubwe ahamanya n'umwuka wacu, yuko turi abana b'Imana: 17 kandi ubwo turi abana bayo turi n'abaragwa; ndetse turi abaragwa b'Imana, turi abaraganwa na Kristo, niba tubabarana nawe, ngo duhanwe ubwiza na we.”
John Calvin yatubwiye akomeje ku byo kwirebaho, ni ukuvuga ku mirimo yacu cyangwa imbuto z'Umwuka, ngo bitwizeze agakiza. Avuga ko dukwiriye kureba kuri Kristo ko ariwe ntego-fatizo y'ibyiringiro. Kwirebaho bitera gushidikanya bikadukura mu murimo ukiza wa Kristo. Yarwanije abavuga ibyo kwisuzuma ko ari ihame rishobora kuyobya.2
Ibitandukanye n'ibyo MacArthur atekereza byavuzwe haruguru, ni uko umuntu adakwiriye kwishingikiriza ku byo yanyuzemo, ahubwo dukwiriye kwishinikiriza k’umuhamya w'ukuri w'Ijambo ry'Imana. Earl Radmacher yaranditse ati:
Abapasitoro bakerebutse benshi bagaruka kenshi ku ifatizo ryo kumenya ko kuba umuntu ari umukristo atari kubera ibyo akora ahubwo ibyo Ijambo ry'Imana rivuga ku byo Kristo yakoze kandi akomeza gukora ku bamaze kwizera (Yohana 1:12; 1 Yohana 5:13). Nzi ko ndi uwa Kristo mbitewe n'uko nizeye Yesu Kristo nk'Umukiza n'Umucunguzi wanjye wankuye mu irimbukiro ry'iteka. Ntabwo ibiboneka by'ubugingo bwanjye ari byo fatizo ryo kumenya ibyo. Ni Ijambo ry'Imana ryarabivuze. Ubu ntinya bamwe, bitewe n'ukuri k'uko badakura mu gakiza no kutagira imibereho igaragara ya Gikristo, bagerageza gusigasira Ubutumwa Bwiza babwongeraho ibyabo.3
Gusobanukirwa neza umurimo wa Kristo (urupfu rwe mu cyimbo cyacu no kwikorera ibyaha byacu ku musaraba) ni ingenzi cyane ku byiringiro byacu. Ibi nabyo bifatiye ku byo Ibyanditswe Byera bivuga, ariko icy'ingenzi ni ugusobanukirwa kamere y’urupfu rwa Kristo n’ibyo rwatugejejeho. Hano hari ibintu bibiri by'ingenzi:
(1) Agakiza ntikazanwa n'imirimo ngo tube tugakwiriye (reba Abaroma 4:1-7 haruguru aha).
Abefeso 2:8-9 "Mwakijijwe n'ubuntu kubwo kwizera: ntibyavuye kuri mwe, ahubwo ni impano y'Imana; 10 ntibyavuye no ku mirimo, kugira ngo hatagira uwirata."
Tito 3:5-7 "Iradukiza, itabitewe n'imirimo yo gukiranuka twakoze, ahubwo ku bw'imbabazi zayo, idukirisha kuhagirwa, ni ko kubyarwa ubwa kabiri, ikadukirisha no guhindurwa bashya n'Umwuka Wera; 6 uwo yahaye Yesu Kristo Umukiza wacu kuducunshumuriraho cyane, 7 kugira ngo dutsindishirizwe n'ubuntu bwayo, duhereko tube abaragwa, dufite ibyiringiro byo kuzahabwa ubugingo buhoraho."
(2) Agakiza gatangwa n'ubuntu bwa Kristo n'umurimo we nk'impano y'Imana.
1 Yohana 5:5-12 "Ni nde unesha iby'isi, keretse uwizera yuko Yesu ari Umwana w'Imana? 6 Ni we Yesu Kristo waje agaca mu mazi n'amaraso: si mu mazi yonyine, ahubwo ni amazi n'amaraso na yo; 7 kandi Umwuka ni We ubihamya, kuko Umwuka ari ukuri. 8 Ibihamya ni bitatu, Umwuka n'amazi n'amaraso: kandi ibyo bitatu birahuje. 9 Ubwo twemera ibyo abantu bahamya, ibyo Imana ihamya biraruta; kuko ibyo Imana ihamya ari ibi, ari uko yahamije iby'Umwana wayo. 10 Uwizera Umwana w'Imana aba afite uko guhamya muri we: naho utizera Imana aba ayise umunyabinyoma, kuko atemeye ibyo Imana yahamije ku Mwana wayo. 11 Kandi uko guhamya ni uku, ni uko Imana yaduhaye ubugingo buhoraho, kandi ubwo bugingo bubonerwa mu Mwana wayo. 12 Ufite uwo Mwana ni we ufite ubwo bugingo: naho udafite Umwana w'Imana nta bugingo afite."
Ibyakozwe 4:12 "Kandi nta wundi agakiza kabonerwamo, kuko ari nta rindi zina munsi y'ijuru ryahawe abantu, dukwiriye gukirizwamo."
Abefeso 2:8-9 "Mwakijijwe n'ubuntu kubwo kwizera: ntibyavuye kuri mwe, ahubwo ni impano y'Imana; 10 ntibyavuye no ku mirimo, kugira ngo hatagira uwirata."
Abafilipi 3:8-9 "Ndetse n'ibintu byose mbitekereza ko ari igihombo ku bw'ubutunzi butagira akagero, ni bwo kumenya Kristo Yesu. Ku bw'uwo nahombye ibyanjye byose, ndetse mbitekereza ko ari amase, kugira ngo ndonke Kristo, 9 kandi mboneke ko ndi muri We, ntafite gukiranuka kwanjye, kuva ku mategeko, ahubwo mfite ukuzanwa no kwizera Kristo, ari ko gukiranuka kuva ku Mana guheshwa no kwizera."
Umuhamya w'Umwuka Wera
(1) Umwuka Wera yitwa Umwuka w'ukuri.
Yohana 14:17 "Ni we Mwuka w'ukuri. Ntibishoboka ko ab'isi bamuhabwa, kuko batamurora kandi batamuzi; ariko mwebweho muramuzi, kuko abana na mwe, kandi azaba muri mwe."
Yohana 15:26 "Umufasha naza, uwo nzaboherereza, ava kuri Data, ni We Mwuka w'ukuri ukomoka kuri Data, azampamya:"
Yohana 16:8-13 "Ubwo azaza, azatsinda ab'isi, abemeze iby'icyaha n'ibyo gukiranuka n'iby'amateka; 9 n’iby'icyaha, kuko batanyizeye; 10 n'ibyo gukiranuka, kuko njya kwa Data, kandi na mwe muzaba mutakimbona: 11 n'iby'amateka, kuko umutware w'ab'iyi si aciriweho iteka. 12 Ndacyafite ibyo kubabwira byinshi, ariko ubu ntimubasha kubyihanganira. 13 Uwo Mwuka w'ukuri naza, azabayobora mu kuri kose: kuko atazavuga ku bwe, ahubwo ibyo azumva, ni byo azavuga: kandi azababwira ibyenda kubaho."
1 Yohana 4:6 "Ariko twebweho, turi ab'Imana; kandi uzi Imana aratwumvira, naho utari uw'Imana ntatwumvira. Icyo ni cyo kitumenyesha Umwuka w'ukuri n'umwuka uyobya uwo ari wo."
(2) Umwuka Wera yitwa Usiga amavuta. Aya mazina yombi yerekana umurimo w'Umwuka Wera wo kwigisha abizera Ijambo ry'Imana.
1 Yohana 2:20, 27 "20 Nyamara mwebweho, mwasizwe n'Uwera, kandi muzi byose. 27 Kuko gusigwa mwasizwe na we kuguma muri mwe, ni cyo gituma mutagomba umuntu wo kubigisha: kandi nk'uko uko gusiga kwe kubigisha byose, kuba ari uk'ukuri, atari ibinyoma, kandi nk'uko kwabigishije, mube ari ko muguma muri We."
(3) Umwuka Wera akingurira imitima yacu Ijambo ry'Imana.
Ibyakozwe 16:14 "Umugore witwaga Ludiya waguraga imyenda y'imihengeri, wo mu mudugudu witwa Tuwatira, wubahaga Imana aratwumva. Umwami Yesu amwugururira umutima, kugira ngo yite ku byo Pawulo yavugaga."
(4) Umwuka Wera afata ibya Kristo akabidusobanurira.
1 Abakorinto 2:12-16 "Ariko twebweho ntitwahawe ku mwuka w'iyi si, ahubwo twahawe uwo Mwuka uva ku Mana, kugira ngo tumenye ibyo Imana yaduhereye ubuntu, 13 ari byo tuvuga; ariko ntitubivugisha amagambo akomoka mu bwenge bw'abantu, ahubwo tubivugisha akomoka ku Mwuka, dusobanuza iby'Umwuka iby'Umwuka bindi. 14 Ariko umuntu wa kamere ntiyemera iby'Umwuka w'Imana: kuko ari ubupfu kuri we, akaba atabasha kubimenya, kuko bisobanurwa mu buryo bw'Umwuka. 15 Ariko umuntu w'umwuka arondora byose, nyamara ubwe ntawe umurondora. 16 Mbese ni nde wigeze kumenya icy'Uwiteka atekereza, ngo amwigishe? Nyamara twebwe dufite gutekereza kwa Kristo."
Abefeso 3:15-19 "Uw'imiryango yose yo mu ijuru n'iyo mu isi yitirirwa, 16 ngo abahe nk'uko ubutunzi bw'ubwiza bwe buri, gukomezwa cyane mu mitima yanyu ku bw'Umwuka we; 17 kandi ngo Kristo ahore mu mitima yanyu ku bwo kwizera, kugira ngo ubwo mumaze gushorera imizi mu rukundo, mukaba mushikamye, 18 muhabwe imbaraga zo kumenyera hamwe n'abera bose ubugari, n'uburebure bw'umurambararo, n'uburebure bw'igihagararo, n'uburebure bw'ikijyepfo bwarwo ubwo ari bwo, 19 mumenye n'urukundo rwa Kristo ruruta uko rumenywa; ngo mwuzure kugeza ku kuzura kw'Imana."
(5) Umwuka Wera ahamiriza imitima yacu mu Ijambo ry'Imana ko turi abana b'Imana. Umuhamya w'ubugingo mu Mwana (w'Imana) ku bwo kwizera uwo Mwana nk'uko byasezeranijwe mu ri 1 Yohana 5:11 ni ubutumwa Umwuka Wera ahamiriza mu Ijambo ry'Imana.
Abaroma 8:15-16 "Kuko mutahawe umwuka w'ububata ubasubiza mu bwoba; ahubwo mwahawe Umwuka ubahindura abana b'Imana, udutakisha tuti: Aba, Data! 16 Umwuka w'Imana ubwe ahamanya n'umwuka wacu, yuko turi abana b'Imana:
1 Yohana 5:7-11 "Kandi Umwuka ni we ubihamya, kuko Umwuka ari ukuri. 8 Ibihamya ni bitatu, Umwuka n'amazi n'amaraso: kandi ibyo bitatu birahuje. 9 Ubwo twemera ibyo abantu bahamya, ibyo Imana ihamya birabiruta; kuko ibyo Imana ihamya ari ibi, ari uko yahamije iby'Umwana wayo. 10 Uwizera Umwana w'Imana aba afite uko guhamya muri we: naho utizera Imana aba ayise umunyabinyoma, kuko atemeye ibyo Imana yahamije ku Mwana wayo. 11 Kandi uko guhamya ni uku, ni uko Imana yaduhaye ubugingo buhoraho, kandi ubwo bugingo bubonerwa mu Mwana wayo."
Amahame y'ibyiringiro
Ihame rya mbere: Ibyiringiro byacu bikwiriye gushingira ku kwizera Ibyanditswe Byera atari ku byo twibwira. Ukwizera kwacu bityo n'ibyiringiro byacu bigomba gushingira ku masezerano y'ukuri yo muri Bibiliya aho gushingira ku byo twibwira. Uko Bibiliya ibikurikiranya ni uku: IBIHAMYA
KWIZERA——>IBYO——>TWIBWIRA. Ibyo twibwira ni nk'ibisubizo by'Umwuka cyangwa umutima. Bigomba gukurikira kandi bigasubiza uko twumva Ibyanditswe Byera, ariko ntabwo byatubera umushorera w'ibyo tugomba kwizera cyangwa uko agakiza kacu gateye.
Ihame rya kabiri: ibyiringiro byacu bikwiriye gushingira ku kwizera ibihamya byo mu Byanditswe Byera atari mu mirimo yacu. Imirimo cyangwa guhinduka, kuba mu bugingo bwacu nk’ ingaruka z'ubuntu bw'Imana bishobora guhamya ukuri kw'ubugingo bwacu n’Imana. Tugomba icyakora kwitondera kudashingira ibyiringiro byacu kuri urwo rufatiro, kubera ko iyo umwizera atakaje ubusabane n'Imana ashobora kugaragara nk'utizera, by'umwihariko iyo bimaze igihe kirekire.
1 Abakorinto 3:1-4 "Bene Data, sinabashije kuvugana na mwe nk'uvugana n'ab'Umwuka, ahubwo navuganye na mwe nk'uvugana n'aba kamere, cyangwa abana b'impinja bo muri Kristo. 2 Nabaramije amata, sinabagaburiye ibyo kurya bikomeye: kuko mwari mutarabibasha, 3 kuko mukiri aba kamere. Ubwo muri mwe harimo ishyari, n'amahane, mbese ntimubaye aba kamere koko, ntimugenza nk'abantu? 4 Ubwo umuntu umwe avuga ati: Jyeweho ndi uwa Pawulo; undi akavuga ati: Jyeweho ndi uwa Apolo; ntibigaragaza ko muri aba kamere?"
Iyo tugendeye mu mirimo cyangwa ubugingo bwubaha ngo twerekane agakiza kacu, icyo gihe duhura n'ingorane zikurikira: Niba twubaha Imana ubu (ibyo dukeka ko ari byo bigaragaza agakiza), birashoboka ko ibyo byazahinduka mu gihe kizaza. Niba nyuma turetse kwumvira Imana, ibyo bishobora kugaragaza (bishingiye ku byavuzwe haruguru) ko tutari abakristo b'ukuri. Nuko rero kwumvira ntigushobora kwerekana ubukristo bwacu bityo ntigukwiriye kuba ishingiro ry’ibyiringiro byacu.
Gukora neza kw'ab'ubu si urufatiro rwiringirwa rw'agakiza. Ibyanditswe Byera bitubuza gushingira ibyiringiro cyangwa ubusabane bw'ukuri n'Imana ku gukora neza. Urugero, soma muri Matayo 7:13-23. Abahanuzi b'ibinyoma baza basa n'intama. Tekereza iyo bigira beza! Bagerageza gukora neza. Biyerekana nk'abakristo ntanga-rugero, inkingi z'itorero. (Imbuto zivugwa aha si iz'uko bitwara ahubwo ni iz'ibyo bigisha - reba muri Matayo 12:31-37). Ariko ntibarakizera Kristo; nta bumwe bugaragara bafitanye na We (umurongo wa 23). Ahubwo, bwa mbere bariyizera ubwabo (umurongo wa 22). Ibikorwa byabo bisa n'aho ari byiza. Nuko bituma bibwira ko ari beza imbere y'Imana. Ariko barishuka. Bamenya bakerewe ko ibyiringiro by'agakiza bidashingira ku gukora neza.4
Imibereho ikwiriye ya gikristo si yo ishingirwaho ibyiringiro by'agakiza. Ahubwo, ibyiringiro by'agakiza byagombye gushingira ku byo Umukiza yakoze ku buryo bushyitse, kandi ubugingo bushya muri Kristo ni bwo bwagombye gushingirwaho imibereho ikwiriye ya gikristo.
Abakolosayi 3:1-4 "Nuko rero, niba mwarazuranywe na Kristo, mujye mushaka ibiri hejuru, aho Kristo ari, yicaye iburyo bw'Imana. 2 Mujye muhoza umutima ku biri hejuru, atari ku biri mu isi: 3 kuko mwapfuye, kandi ubugingo bwanyu bukaba bwarahishanywe na Kristo mu Mana. 4 Kandi ubwo Kristo ari We bugingo bwacu, na mwe muzaherako mwerekananwe na We muri mu bwiza."
Nk'uko Yohana abyerekana muri 1 Yohana 1:6-7, imibereho isa n'iya Kristo ni ikimenyetso cy'ubumwe bugaragara kandi cy'uko umuntu agendana n’Umwami mu mucyo.
1Yohana 1:6-7 "Ni tuvuga yuko dufatanije na Yo, tukagendera mu mwijima, tuba tubeshye tudakurikiza ukuri: 7 ariko rero, iyo tugendeye mu mucyo nk'uko na Yo iri mu mucyo, tuba dufatanije ubwacu, kandi amaraso ya Yesu Kristo Umwana wayo atwezaho ibyaha byose."
Icyakora imibereho ikwiriye ya gikristo, ntabwo iba buri gihe ikimenyetso cy'ubumwe nyakuri kuko iyo abizera bavuye muri ubwo bumwe (n'Imana) igihe uko cyareshya kose baba bagaragaza imirimo ya kamere ndetse bakaba bagaragara nk'abatizera. Nk'uko byavuzwe mbere, Intumwa Pawulo abivuga iyo ashushanya umuntu wa kamere nk' "abantu-buntu" muri 1 Abakorinto 3:3-4.
“3 Kuko mukiri aba kamere. Ubwo muri mwe harimo ishyari, n’amahane, mbese ntimubaye aba kamere koko, ntimugenza nk’abantu? 4 Ubwo umuntu umwe avuga ati: jyeweho ndi uwa Pawulo; undi akavuga ati: jyeweho ndi uwa Apolo; ntibigaragaza ko muri aba kamere?”
Kwitwara nk'umuntu-buntu ni ukwitwara nk'abatazi Umukiza. Intumwa Pawulo ntiyibazaga cyangwa se ngo ihinyure ko abo bakijijwe. Yahamije ibyo yemera ku gukizwa kwabo, ariko bakitwara nk'aba kamere aho kwitwara nk'ab'Umwuka w'Imana. Ibi bituma bagaragara nk'abantu basanzwe, nk'abantu batagira imbaraga zikiza za Kristo, mu gihe mu by'ukuri bari muri Kristo n'Umwuka aba muri bo.
1 Abakorinto 1:2-9 "Turabandikiye, mwebwe abo mu itorero ry'Imana ry'i Korinto, berejwe muri Kristo Yesu, kandi bahamagariwe kuba abera, hamwe n'abantu bose bambariza hose izina ry'Umwami wacu Yesu Kristo, ni We Mwami wabo n'uwacu. 3 Ubuntu n'amahoro bibe muri mwe, biva ku Mana Data wa twese no ku Mwami wacu Yesu Kristo. 4 Mbashimira Imana yanjye iteka, nshimira ubuntu mwaherewe muri Kristo Yesu: 5 kuko muri byose mwatungiwe muri We, mu byo muvuga byose no mu bwenge bwose, 6 kuko ubuhamya twahamije Kristo bwakomejwe muri mwe; 7 bituma mutagira impano yose mubura, mutegereza guhishurwa k'Umwami wacu Yesu Kristo. 8 Ni We uzabakomeza kugeza ku mperuka, kugira ngo mutazabaho umugayo ku munsi w'Umwami wacu Yesu Kristo. 9 Imana ni iyo kwizerwa, yabahamagariye gufatanya n'Umwana wayo Yesu Kristo, Umwami wacu."
1 Abakorinto 3:1 "Bene Data, sinabashije kuvugana namwe nk'uvugana n'ab'Umwuka, ahubwo navuganye namwe nk'uvugana n'aba kamere, cyangwa abana b'impinja bo muri Kristo."
1 Abakorinto 6:19-20 "Mbese ntimuzi yuko imibiri yanyu ari insengero z'Umwuka Wera uri muri mwe, uwo mufite wavuye ku Mana? Kandi ntimuri abanyu ngo mwigenge; 20 kuko mwaguzwe igiciro. Nuko rero mutume imibiri yanyu ihimbaza Imana."
Rimwe na rimwe igice cya 2 Abakorinto 13:5 gikoreshwa mu kwerekana impamvu ari ngombwa kugerageza imirimo mu kwerekana agakiza kacu. Ibi birababaje kuko hadahura n'igitekerezo n'ubusobanuro ndetse n'intego y'iki gice ku byo Pawulo avuga mu 2 Abakorinto.
2 Abakorinto 13:5 "Ngaho, nimwisuzume ubwanyu, mumenye yuko mukiri mu byo twizera; kandi mwigerageze. Mbese ntimwimenya, kandi ntimuzi yuko Yesu Kristo ari muri mwe? Keretse ahari mubaye abagawa."
MacArthur ubwe ni ikigereranyo cya byo. Yaranditse ati: "Gushidikanya ku byo gukizwa kw'umuntu ntabwo ari bibi cyane cyane iyo bitavuye cyangwa bidatewe n'ibyo umuntu ararikira. Ibyanditswe Byera bishyigikira ko habaho kwisuzuma. Gushidikanya kugomba gukoranwa kwanga umugayo no gukurikiza Bibiliya." Hanyuma, amaze kuvuga ibyo mu 2 Abakorinto 13:5 asoza agira ati, "Mu itorero rya none, kwiyama abantu byaribagiranye - ndetse akenshi birasuzugurwa." 5
Ariko se ni ko iki gice gisobanurwa? Mbese Pawulo arahamagarira abizera kwisuzuma ngo barebe ko bafite ibyiringiro by'agakiza? Iki gice si ko kivuga. Impamvu zikurikira zirabyerekana:
(1) Na none kimwe no mu 1 Abakorinto, Pawulo yahamije ko bakijijwe. Nta na rimwe ashidikanya ku gakiza kabo nkuko bigaragara mu bice byavuzwe haruguru.
(2) Nubwo Pawulo yabasabaga kwisuzuma kubw'ibyiringiro, ntabwo yabasabye gusuzuma imirimo yabo ku bw’ibyiringiro. Mu mucyo w'inyigisho z’ Ibyanditswe Byera, niba hari ikigomba gusuzumwa, kigomba kuba impamvu yo kwizera kwabo. Mbese bari barizeye Kristo, cyangwa kwizera kwabo kwari mu mirimo runaka?
(3) Nubwo abasaba kwisuzuma, ariko yari afite indi ntego mu mutima ukurikije ibivugwa mu mirongo ya 3-7. Bamwe bashidikanyaga ku kuri kw'umurimo w'intumwa (Pawulo) kubera kwemerwa kw'abigisha b'ibinyoma bamwe. Gereranya 2 Abakorinto 11:1-12:21 aho intumwa (Pawulo) yiregura ku by'umurimo we ku byo bamuregaga. Mu murongo wa 3 basabaga gihamya ko Kristo yavugiraga muri Pawulo. Mu murongo wa 5 Pawulo yerekana ko gihamya bashakaga yari muri bo ubwabo kuko yari yarababereye se mu gakiza.
1 Abakorinto 4:15 "Kuko n'ubwo mufite muri Kristo ababayobora inzovu, ntimufite ba so benshi. Ni jye wababyaje Ubutumwa Bwiza muri Kristo Yesu."
Uburyo nyabwo bwo kugaragaza umurimo wa Pawulo bwari ugusuzuma ukwizera kwabo kubera ko kuba bemera ukuri ko kwizera kwabo bifite gihamya y'ukuri kw'umurimo wa Pawulo nk'umuvugizi wa Kristo. Ese bari bazi Umukiza wabo? Yee. Baje kumenya bate Umukiza? Ni kubw’umurimo wa Pawulo. Ntabwo yizeraga ko bari ibyiganano kandi ko batashoboraga kugera ku gisubizo gitandukanye ku by'agakiza kabo byerekanaga ko nawe yanyuze mu bigeragezo. Iki ni cyo kivugwa mu 2 Abakorinto 13:6, "Ariko niringiye yuko muzamenya ko twebweho tutari abagawa."
Ibuka ko ingingo y’ifatizo Imana iduha ku byiringiro by'agakiza n’ibyo yadukoreye cyangwa iduhamiriza nk'uko bigaragara neza muri 1 Yohana 5:11-13:
“Kandi uko guhamya ni uku, ni uko Imana yaduhaye ubugingo buhoraho, kandi ubwo bugingo bubonerwa mu Mwana wayo. 12 Ufite uwo Mwana ni we ufite ubwo bugingo: naho udafite uwo Mwana nta bugingo afite. 13 Ibyo ndabibandikiye, mwebwe abizeye izina ry’Umwana w’Imana, kugira ngo mumenye ko mufite ubugingo buhoraho.”
Bema (Intebe y'imanza ya Kristo)
Mbese kuba twemera agakiza kubera umurimo Kristo yakoze bivuga ko tugomba kutita ku myifatire yacu? Mbese ibyiringiro by'agakiza bitera umukristo kubaho uko abonye cyangwa kuba umugabura/igisonga kibi cy'iby'Imana? Oya, si byo, iyo umuntu asobanukiwe inama zo mu Ijambo ry'Imana.
Buri mwizera nk'umwana w'Imana ni igisonga Imana yahaye ibyo kugabura ibyayo nk'igihe, italanto (n'impano z'umwuka zirimo), Ukuri kw'Imana n'ubutunzi. Igisonga ni uwahawe gucunga iby'undi. Bisobanura iki? Intumwa Pawulo iratwigisha iti "Ibisonga bikwiriye kuba inyangamugayo". Imana izatubaza ibyo dukora mu kugabura ibyo twahawe kandi igihe kizaza ubwo Imana izatubaza ibyo twakoze ku bugingo Imana yaduhaye. Nibyo bivugwa muri 1 Abakorinto 3: 12-15:
"Ariko umuntu niyubaka kuri urwo rufatiro, izahabu, cyangwa ifeza, cyangwa amabuye y'igiciro cyinshi, cyangwa ibiti, cyangwa ibyatsi, cyangwa ibikenyeri, umurimo w'umuntu wese uzerekanwa. Urya munsi niwo uzawerekana, kuko uzahishuzwa umuriro, akaba ariwo kandi uzagerageza umurimo w'umuntu wese. Umurimo w'umuntu, uwo yubatse kuri urwo rufatiro, n'ugumaho, azahabwa ingororano; ariko umurimo w'umuntu mushya, azabura inyungu, nyamara ubwe azakizwa, ariko nk'ukuwe mu muriro."
Reba ukuntu bitandukanye. Uwizera ni uw’ Ijuru, kubera ibyo Yesu yakoze, ariko azabazwa ku byo yakoze ku bugingo n'impano Imana yamuhaye. Na none umva icyo Radmacher abivugaho:
Mu gihe ndimo nandika aya magambo, ndi imbere y'Imana itazira inenge kandi Imana imbonera muri Yesu Kristo. Ibi ni ukuri kudasubirwaho. Nta wemera Kristo uzahagarara imbere y'intebe y'ubwami yera y'imanza ivugwa mu Byahishuwe 20. Icyakora abizera bazahagarara imbere y'intebe y'imanza ya Kristo (Bema) maze imirimo yabo icirwe imanza (2 Abakorinto 5:10). Ni iby'igiciro kumenya ko abatarakijijwe n'abakijijwe imirimo yabo izacirwaho iteka. Abatarakijijwe imirimo yabo izacirwaho iteka imbere y'intebe y'ubwami Yera y'imanza kandi igihano cyabo kizaba icy’iteka muri gihonomu. Imirimo y'abakijijwe izacirwaho iteka imbere y'intebe y'imanza ya Kristo kandi igihano kizaba kubona igihembo cyangwa kukibura. 6
Mu isomo rya 7 tuzavuga ku ntebe y'imanza ya Kristo ku buryo burambuye, ariko ubu, birahagije kuri twe kumenya ko ubwo dukomereye mu Mukiza ku by'ijuru, dufite ibyo tugomba kugabura kandi tuzabazwa. Icyo dukeneye ni ukwitondera mu buntu bw'Imana bufite isezerano muri ubu bugingo no ku bugingo buzaza.
1 Timoteyo 4:7-8 "Ariko imigani itari iy'Imana n'iy'abakecuru ntukayemere, ahubwo witoze kubaha Imana; kuko kwitoza k'umubiri kugira umumaro kuri bike, naho kubaha Imana kukagira umumaro kuri byose, kuko dufite isezerano ry'ubugingo bwa none n'ubuzaza na bwo."
1 Robert Lightner, Sin, The Savior, and Salvation, Thomas Nelson, Nashville, 1991, p.246 quoting John MacArthur, The Gospel According to Jesus, p.23.
2 Charles Bell, Calvin and Scottish Theology: The Doctrine of Assurance, Handsel, Edinburg, 1985, p.28.
3 Earl Radmacher, The Grace Evangelical Society News, Vol.10, No.3, May-June 1995, p.1.
4 Rich Christianson, The Grace Evangelical Society News, Vol.9, No.1, January-February 1994, p.4.
5 John F. MacArthur, Jr., The Gospel According to Jesus, Zondervan, Grand Rapids, 1988, p.190.
6 Radmacher, Vol. 10, No.3, pp.1,4.
Related Topics: Basics for Christians


text:
N’ubwo muri iyi minsi bitoroshye kubona umusore n’inkumi bakundana bakarinda babana badakoze imibonano mpuzabitsina, aho akenshi usanga n’ubukwe bwinshi busigaye bukorwa inkumi zitwite, nyamara ntibibuza ko hari ingaruka zitari nke zigaragara nyuma yo kubana n’uwo mwabanje kuryamana ndetse hakaba n’ubwo uwo muryamanye atari we mubana.
1. kuryamana n’uwo mutarashyigiranwa bishobora kukubuza amahirwe yo kumenya urukundo nyarwo.
Akenshi usanga mu rubyiruko rw’ubu abenshi bibeshya ko gukora imibonano mpuzabitsina aribyo byerekana urukundo nyamara abenshi barishuka kuko hari ubwo usanga cyane cyane abakobwa biyumvishako uwo barikumwe ariwe bazabana, bigatuma iyo mibonano ibabuza gutekereza k’umico yanyu cyangwa se ikindi cyazatuma mugira urugo rwiza, ahubwo mukihorera mururwo gusa.
2.kuburira ikizere uwo mwashakanye
Akenshi iyo ubanye n’umuntu akakubwira ko yigeze kuryamana n’undi biragoye kumva ko umukunze ijana ku ijana kuko hari undi aba yarigeze guha ku rukundo nawe bigahora biguteye kumva utamwizera ijana ku ijana.
3.Kumva nawe ubwawe wiburira ikizere
Ibi cyane cyane bikunze kuba iyo waryamanye n’inshuti yawe wowe rwose wumva umukunze ariko we atagukunda ahubwo ari ukugirango yikemurire ikibazo gusa noneho nyuma yaho akakwanga. Akenshi iyo ubitekerejeho cyane ntubabazwa n’uko akwanze ahubwo ubabazwa nuko mwaryamanye maze ugahora wumva haricyo watakaje muri wowe.
4.Ingaruka zigaragara inyuma nko gutera cyangwa guterwa inda utateganyaga no kwandura indwara zandurira mu mibonano mpuzabitsina.
Aha abenshi bahita bavuga ngo udukingirizo se ntiduhari ? Ni byo koko udukingirizo turiho kandi turinda gutwita inda utateganije nyamara abenshi se usanga bazitwaye ni uko batazi kudukoresha ?
Kuri iki kibazo naganiriye n’abakobwa bo muri kaminuza ndetse n’abasore navuga ko ari abantu bajijutse kuko ntawe utazi agakingirizo. Nyamara naho uhabona abatera n’abaterwa amada batateganije umwe yagize ati “burya iyo wishoye mu busambanyi kaba kabaye hari ubwo mwibona n’agakingirizo mwakibagiwe” Naho umusore umwe we yarambwiye ati “hari ubwo wibeshya ku muntu akakubwira ko ari wowe wenyine mugakorera aho ukazisanga waranduye kandi wararyamanye n’umuntu umwe gusa”.
5.Kubana n’uwo udakunda
Ibi akenshi bikunze kuba iyo umusore ateye umukobwa inda noneho iwabo w’umukobwa bakamusaba guhita amushaka. Hari ubwo muba mwararyamanye mutarakundana igihe kinini ngo umwe amenye imico y’undi noneho mwamara kubana ukabona ko rwose wamwibeshyeho.
6. Guca ninyuma ku bashakanye
Aha abantu benshi batanga impamvu zitandukanye zo gucana inyuma : bamwe bati umugore wanjye cyangwa umugabo wanjye ntanshimisha iyo turi gutera akabariro. Ariko se ni gute wamenya ko kwishima bibaho utarigeze wishima ? Abenshi bahita basubiza intekerezo ku buzima bigeze kubamo batarashakana noneho ugasanga batangiye gucana inyuma.
Nk’uko uruba rwa internet www.calvaryprophecy.com mu nama batanze ndetse n’ubuhamya birashoboka ko waba utarakora imibonano mpuzabitsina kuko wumva uzayikorana n’uwo muzabana wikiyumva nk’umuntu udasanzwe cyangwa w’umurwayi kuko wiboneye ingaruka zazakugeraho uramutse ugerageje, waba se nabwo warigeze uyikora umuti si ugukomeza ahubwo igihe kirageze ngo ube wakwifatira umwanzuro w’ubuzima.
M.Fils
AFCON 2019 : Amavubi mu itsinda rimwe na Cote d’Ivoire na Guinea
Diyen Yiteguye Gushyirahnze amashusho yindirimo arikurwego ruhambaye
Cristiano Ronaldo yatwaye igihembo cy’umukinnyi w’umwaka wa 2016
Urban Boys yafashe ingamba ku byayivuzweho
Kugona bigiye kubonerwa umuti ubivura
24-01-2017br>
DONALD TRUMP abaye Perezida wambere urahiriye gutegeka Amerika...
24-01-2017br>
Padiri Nahimana yagiye kwishinganisha Abazungu bamutera utwatsi
23-01-2017br>
Komite y’inzego z’Iperereza n’Umutekano muri Afurika yahuriye mu nama I Addis...
23-01-2017br>
Ibyiza dukesha ikoranabuhanga biruta kure ibibazo rishobora gutera -...
23-01-2017br>
Abanyafurika bakeneye kwihutisha ibyo bakora ngo hagerwe ku byo batashoboye...
18-01-2017br>
Guterana amagambo hagati ya Donald Trump n’Inzego z’Ubutasi bizagarukira he...
18-01-2017br>
Uko Umwami Kigeli yameneshejwe nyuma yo kumanura ibendera ry’Ababiligi i...
17-01-2017br>
Amateka y’Umunyamakuru Shyaka Kanuma, Uko yinjiye mu Itangazamakuru n’Uko...